Engeri y’Okufugamu Obusungu\nBISOME MU Afrikaans Albanian Amharic Armenian Aymara Bengali Bicol Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chuvash Cibemba Croatian Czech Danish Dutch Efik English Estonian Ewe Finnish French Ga Georgian German Greek Guarani Gujarati Haitian Creole Hebrew Hiligaynon Hindi Hiri Motu Hmong (White) Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korean Krio Lingala Lithuanian Luganda Lunda Luswayiri Luswayiri (Congo) Luwalabu Macedonian Malagasy Malayalam Maltese Marathi Maya Mongolian Moore Myanmar Nepali Ngabere Norwegian Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Urdu Vietnamese Waray-Waray Wayuunaiki Xhosa Zulu\nOmutendesi w’omupiira agobwa ku mulimu olw’obutafuga busungu bwe.\nOmwana akaaba nnyo olw’okuba tafunye ky’ayagala.\nMaama ayombesa mutabani we olw’okuba mutabani we tayonja kisenge kye.\nFFENNA twali tulabye ku muntu anyiize, era naffe twali tunyiizeeko. Wadde nga tukimanyi nti obusungu bubi, emirundi mingi tusunguwala naddala singa omuntu atuyisa mu ngeri etali ya bwenkanya. Ekitongole ky’Amerika ekinoonyereza ku mbeera z’abantu kigamba nti “kya bulijjo okusunguwala, kirina kye kiyamba ku bulamu bw’omuntu, era obusungu y’emu ku nneewulira ze tulina.”\nEndowooza eyo erabika ng’entuufu bwe tulowooza ku ebyo Omutume Pawulo bye yaluŋŋamizibwa okuwandiika. Olw’okuba yali akimanyi nti oluusi abantu basunguwala, yagamba nti: “Musunguwalenga naye temwonoona; enjuba eremenga okugwa nga mukyali basunguwavu.” (Abeefeso 4:26) Ekyo kitegeeza nti kiba kituufu okusunguwala?\nKIBA KITUUFU OKUSUNGUWALA?\nOmutume Pawulo okwogera ebigambo ebyo oboolyawo yali alowooza ku bigambo by’omuwandiisi wa zabbuli eyagamba nti: “Bwe musunguwala temwonoona.” (Zabbuli 4:4, NW) Naye lwaki omutume Pawulo yawandiika ebigambo ebyo? Yagamba nti: “Okusiba ekiruyi, okunyiiga, okusunguwala, okuyomba, okuvuma, awamu n’obubi bwonna biggyibwe mu mmwe.” (Abeefeso 4:31) Ebigambo ebyo biraga nti Pawulo yali akubiriza Abakristaayo okwewala okusunguwala. Ekitongole ky’Amerika ekinoonyereza ku mbeera z’abantu era kyagamba nti: ‘Omuntu bw’asunguwala ennyo ayongera kwonoona mbeera era obusungu tebumuyamba kumalawo kizibu.’\nKiki ekisobola okutuyamba okwewala obusungu n’ebizibu bye buleeta? Kabaka Sulemaani ow’amagezi yawandiika nti: “Omuntu omutegeevu alwawo okusunguwala, era bw’abuusa amaaso ensobi y’omulala aba akoze kya ttendo.” (Engero 19:11, NW) ‘Omuntu okuba omutegeevu’ kimuyamba kitya okufuga obusungu bwe?\nOKUBA OMUTEGEEVU KIYAMBA KITYA OMUNTU?\nOmuntu omutegeevu y’oyo asobola okwekenneenya ensonga n’amanya byonna ebizingirwamu. Okuba abategeevu kiyinza kitya okutuyamba nga waliwo atunyiizizza?\nOmuntu bw’akola ekintu ekitali kya bwenkanya tuyinza okusunguwala. Kyokka bwe tulemererwa okufuga obusungu, tuyinza okwerumya oba okulumya omuntu omulala. Ng’omuliro ogutazikiziddwa bwe gusobola okusaanyaawo ennyumba, bwe tutafuga busungu tuyinza okwonoona erinnya lyaffe n’enkolagana yaffe n’abantu abalala awamu ne Katonda. N’olwekyo bwe tuwulira nga tutandise okusunguwala kiba kirungi ne tulowooza ku byonna ebizingirwamu. Ekyo kijja kutuyamba okufuga obusungu.\nKabaka Dawudi, kitaawe wa Sulemaani yali agenda kutta abantu abataalina musango olw’omusajja ayitibwa Nabbali. Naye bwe yayambibwa okumanya byonna ebyali bizingirwamu, teyabatta. Kiki ekyaliwo? Dawudi n’abasajja be bwe baali mu ddungu lya Yuda, baakuuma endiga za Nabbali. Mu kiseera eky’okusala ebyoya by’endiga, Dawudi yasaba Nabbali amuwe ku mmere awe abasajja be. Nabbali yaddamu Dawudi nti: ‘Ntoole emigaati gyange n’amazzi gange n’ennyama yange gye nzitidde abasajja bange abasala ebyoya, mbiwe abasajja be ssimanyiiko gye bavudde?’ Dawudi bwe yawulira ebigambo ebyo yasunguwala nnyo, era ye n’abasajja be 400 baasalawo okugenda batte Nabbali n’ab’omu maka ge bonna.—1 Samwiri 25:4-13.\nAbbigayiri, mukyala wa Nabbali, bwe yakimanyaako yayanguwa n’agenda okusisinkana Dawudi n’abasajja be. Bwe yabasisinkana, yavunnama mu maaso ga Dawudi n’agamba nti: ‘Omuzaana wo k’ayogere nkwegayiridde, era wulira ebigambo by’omuzaana wo.’ Yannyonnyola Dawudi nti omwami we musirusiru era nti Dawudi yandyejjusizza olw’okwesasuza n’okutta abantu abatalina musango.—1 Samwiri 25:24-31.\nEbyo Abbigayiri bye yayogera byayamba bitya Dawudi okufuga obusungu? Ekisooka, Dawudi yakitegeera nti Nabbali teyali musajja mutegeevu. Eky’okubiri, Dawudi yakiraba nti singa yeesasuza yandisse abantu abatalina musango. Okufaananako Dawudi, naawe omuntu ayinza okukunyiiza. Mu mbeera eyo kiki ky’osaanidde okukola? Ekitabo ekimu ekikwata ku by’ekisawo kigamba nti: “Sika omukka ng’oguzza munda okumala akaseera era obale okuva ku emu okutuuka ku kkumi.” Yee, sooka olowooze ku kiviiriddeko ekizibu era n’ebiyinza okuvaamu singa tofuga busungu. Okuba omutegeevu kijja kukuyamba okufuga obusungu, sinakindi okubwewalira ddala.—1 Samwiri 25:32-35.\nLeero waliwo abantu bangi abayize okufuga obusungu. Sebastian, eyasibibwako mu kkomera erimu ery’omu Poland nga wa myaka 23, bwe yatandika okusoma Bayibuli yayiga okufuga obusungu. Yagamba nti, “Nsooka kulowooza ku kiba kinnyiizizza, oluvannyuma ne nfuba okussa mu nkola amagezi agali mu Bayibuli. Nkizudde nti amagezi agali mu Bayibuli ge gasingayo obulungi.”\nOkukolera ku magezi agali mu Bayibuli kisobola okukuyamba okufuga obusungu\nSetsuo naye Bayibuli yamuyamba okuyiga okufuga obusungu. Yagamba nti: “Bakozi bannange bwe bannyiizanga, nnababoggoleranga. Naye okuyiga Bayibuli kinnyambye nnyo. Kati omuntu bw’annyiiza, nsooka kwebuuza nti: ‘Ani ali mu nsobi? Kyandiba nga nze ndi mu nsobi?’” Okwebuuza ebibuuzo ng’ebyo kimuyamba okufuga obusungu.\nObusungu buyinza okuba obw’amaanyi, naye Ekigambo kya Katonda kye kisinga okuba eky’amaanyi. Bw’ossa mu nkola amagezi agali mu Bayibuli era n’osaba Katonda akuyambe, ojja kusobola okufuga obusungu.


Bukedde Online - Ababbira mu takisi empya ttuku Poliisi ebayodde ne boogera ebyama n'ani abatuma\nAmuriat asudde Winnie Kizza ku ky'akulira oludda oluvuganya Gav't\nPOLIISI ng’eyita mu kitongole kyayo ekirwanyisa abazigu ekya Flying Squad, ekutte abavubuka abali mu kibinja ekibbira mu takisi ne boogera abakulira n’engeri gye bapanga misoni zaabwe.\nGrace Ssebulime ne James Agaba (ku ddyo) abaakwatiddwa ku by’okubbira mu takisi.\nAbaakwatiddwa kuliko; Grace Ssebulime ne James Agaba era okubakwata kyaddiridde abaserikale ba Flying Squad okulondoola takisi nnamba UBC 761A mwe baabadde batambulira ne bagikwatira e Nabweru – Katooke ku Lwokubiri.\nOluvannyuma lw’okukwatibwa Ssebulime abeera e Wamala yabuulidde poliisi nti, waliwo munnaabwe abakulira gw’amanyiiko erya Sanoni ng’ono y’aleeta takisi gye bagenda okukozesa mu bubbi era nga be babba babasanga ku nguudo ez’enjawulo.\nYagambye nti mu takisi babeeraamu abantu nga munaana ne beegabanya ebifo nga ye omulimu gwe kuketta mmotoka eziyinza okuba nga zibalondoola .\nYategeezezza nti, omusaabaze gwe banabba bamutuuza mu maaso era olukwe lw’okumubba lubeeramu ddereeva, kondakita n’omulala atuula mu maaso era Sanoni y’atera okubeera mu maaso.\nYagambye nti bwe baba bagenda okubba, Sanoni abakubira essimu ne basisinkana olwo ne bagenda ku nguudo ez’enjawulo okuli Jinja Road, Hoima Road, Ntebe Road ne ku luguudo lwa Northern Bypass. Sanoni abakulira abeera Nansana ku Masitoowa, Big Meat ye ddereeva ne Musa.\nTakisi ekozesebwa ababbi.\nOmwogezi wa poliisi mu Kampala n’emiriraano Luke Owoyesigyire yagambye nti, okukwata takisi eno kyaddiridde okugifunako amawulire nti ekozesebwa ababbi okunyaga abasaabaze.\nYagambye nti okunoonyereza poliisi kw’ekoze yakizudde nti ebibinja by’ababbi abanyaga abasaabaze mu takisi bisinga kuva Nansana kubanga buli abakwatibwa bategeeza nti, gye bakuhhaanira.\nYategeezezza nti oluusi abantu be babba tebatera kutegeera nti, babbiddwa ate abalala bababba ku kifuba era agezaako okulwana bamusindika n’agwa ebweru ne beeyongerayo.\nYayongeddeko nti, mu kiseera kino poliisi enoonya nnannyini takisi annyonnyole engeri mmotoka ye gye yatuuse okukozesebwa mu bubbi. Abeenyigira mu bubbi buno bali mu bibinja bangi.\nOmuwaabi wa Gavumenti awadde ebiragiro mu musango gwa Kanyamunyu\nBambega baleese obujulizi obwongedde okusuula Kanyamunyu mu ttabbu!\nGavumenti eraze ensonga 6 kwegenda okusinziira okuwozesa Kanyamunyu


Minisita Namuganza ne Sipiika Kadaga bagenda kuttunka; Bombi bajjeyo empapula ku kifo ky'omumyuka nnamba 2 owa Ssentebe wa NRM - Watchdog Uganda\nMinisita Namuganza ne Sipiika Kadaga bagenda kuttunka; Bombi bajjeyo empapula ku kifo ky’omumyuka nnamba 2 owa Ssentebe wa NRM\n22nd July 2020 at 16:16\nKU luno enkalu z’akunoonya obukongovule nga abakyala abatalima kambugu mu by’obufuzi bye Busoga battunka ku kifo ky’omumyuka ow’okubiri owa Ssentebe we kibiina kya NRM mu Ggwanga.\nKino kyeyolekedde mu mbeera ebaddewo olwaleero ku kitebe kye kibiina kya NRM e Kyadondo Minisita omubeezi avunanyizibwa ku ttaka Persis Namuganza bwagenze najjayo empapula z’okwesimbawo ku kifo ne sipiika Rebecca Kadaga kyavuganyako era nga mu kiseera kino ye mumyuka wa Ssentebe we kibiina omukyala ow’okubiri.\nOlunaku lwe ggulo Sipiika Kadaga yajjeyo empapula okusobola okusigaza ekifo kino, kyokka olwaleero ne Namuganza naye azijjeyo nga akati abalina obuyinza okulonda be bagenda okusalawo.\nBwabadde yalkamala okujjayo empapula Namuganza ategezezza bannamawulire nti kino kye kiseera abantu abakyali mu myaka emito okuwereza ekibiina awatali kukubwa ku mukono.\nKino kilabise nga kyandyongera entalo ezibaddewo mu bantu bano bombiriri ezesigamizibwa ku kweraga eryanyi mu kitundu kya Busoga.\nKadaga ne Namuganza baludde nga tebakwatagana nga kino kyava ku nkaayana ezaaliwo mu mwaka gwa 2018 Sipiika bwe yagenda ku kitundu Namuganza gyazaalibwa ekye Bukono okutongoza amazzi nga tamutegezezaako, kyokka natakoma okwo era naatwala ne Kyabazinga mu kitundu kino nga Namuganza aleddwa bbali.\nKino kyanyiiza Namuganza naakunga abantu be Bukono okukwata amajambiya ne miggo bafubutule Kyabazinga ne Kadaga singa baddamu okugenda e Namutumba nta tategezeddwako nga omukulembeze waabwe.\nAkalulu k’okulonda abakulembeze ab’okuntikko mu kibiina kya NRM ka mwezi gujja.\nTags: BukonoBusogaNamutumbanrmPersisNamuganzaRebecca Kadaga\nHealth ministry to table Covid-19 report in parliament next week


Bukedde Online - Liigi y'abali wansi we 18 etandika lunaku lwa nkya\nLiigi y'abali wansi we 18 etandika lunaku lwa nkya\nDdigi zicamudde ab'e Semuto\nKCCA eremaganye ne Maroons abawagizi ne ba...\nAbazannyi ba Kiraabu ya Masavu nga bali ku ddwaliro e Mulago oluvannyuma lw'okwekebejjebwa\nNGA Liigi y’abali wansi w'emyaka 18 eya Fufa Junior Liigi eggyibwako akawuuwo olunaku lw'enkya, kiraabu ezisuumusiddwa abazannyi baazo bamaze okuba nga beekebejjebwa emyaka gyabwe emituufu.\nKiraabu omuli Masavu fc,Mbarara City ne Maroons abazannyi baazo bamaze okuba nga batwalibwa mu ddwaliro ekkulu e Mulago okwekebejja emyaka gyabwe era ebivuddeyo biraze nti abazannyi ba Kiraabu zino bonna bakakasiddwa okuba nga beetaba mu mpaka zino okusinziira ku alipoota y'Abasawo.\nOkusinziira ku akulira eby'okutumbula ebitone by'abaana mu FUFA Bashir Mutyaba ategeezezza nti ebbanga eriyise liigi eno ebadde ezannyibwa abaana abali wansi w'emyaka 17 naye kati yasuumusiddwa n'edda ku bali wansi w'emyaka 18.\n"Twakirabye nti abaana bangi nnyo betufiirwa abalina ebitone ku myaka 18 bwe tutyo ne tusalawo okukyusa ku myaka tusobole okutumbula ebitone bino nga n'abatendesi bwebafuba okubeetegereza basobole okubawa omukisa okuzannyirako mu kiraabu za wano ennene ezimanyiddwanga ez'ababinyweera." Bwatyo Bashir Bwategeezezza\nAgamu ku mateeka agongeddwa mu mpaka zino kiraabu zonna zirina okuwandiisa abazannyi 25 wabula ate ne zino ezisangiddwaawo zirina okuba nga ziweza abazannyi 15 abeetabye mu liigi ewedde.\nLiggi eggyibwako akawuuwo olunaku lw'enkya n'emipiira esatu Maroons ne Onduparaka e Luzira, Mbarara City ne Express e Kakyeka, Proline ne Masavu ku kisaawe kya Star Times e Lugogo(Phillip Omond)\nLuzira, Mbarara City\n'Abantiisatiisa mujje mbawe mukazi wange mumutwale'\nOkulumba Town Clerk kuyimirizisizza enkyukakyuka z'abakozi\nArnold Schwarzenegger enjovu emututte entyagi\nEssanyu ly'ekisenge laba bwe lindaaganya!\nOmusajja ansibidde wabweru


Bukedde Online - Ssemaka ow'abakazi 2 bamukutte lubona ng'asobya ku muwala we ow'emyaka 6!\nSsemaka ow'abakazi 2 bamukutte lubona ng'asobya ku muwala we ow'emyaka 6!\nEmbeera omuyimbi Hajati Madinah Bibuuza gy'alimu tewa ssanyu: Yeetaaga saala\nAllen Kagina alondeddwa okulira ekitongole...\nSSEMAKA ow’abakazi ababiri yaswadde yasangiddwa lubona ku mwana ow’emyaka 6. Ronald Mutebi, 55, omutuuze w'e Gwambwa mu ggombolola y'e Nalutuntu mu ssaza ly’e Kassanda mu disitulikiti y’e Mubende yakwatiddwa ku Ssande.\nAbatuuze abaamugwiikirizzabe baakubye enduulu eyasombodde ekyalo n’atwalibwa ku poliisi wakati mu byokwerinda eby’amaanyi olw’abantu abaabadde baagala okumugajambula nga bagamba nti si ggwe gwabadde omulundi ogusoose ng’asobya ku baana abato.\nAbatuuze nga bakung'aanidde ku ofiisi za LC 1 e Gwambwa JMutebi we yabadde awozesebwa . EBIFAANANYI BYA MOSES LEMISA\nOmutuuze Emma Ssekinkubye Ssembalirwa yategeezezza nti wadde Mutebi alina abakazi babiri, azze asobya ku baana ab’enjawulo n’atwalibwa ku poliisi y’e Kasanda ne Mubende.\nOlw’okuba azze ayimbulwa, ku luno abatuuze baabadde baagala kumwekolerako. Mutebi yasabye asonyiyibwe n’asuubizza obutakiddamu.\nSsemaka ow''abakazi 2 bamukutte lubona ng''asobya ku muwala we ow''emyaka 6!\nAmawulire ga Gabula okulekera Wambuzi entebe gabasattizza\nNfunye anambikka laavu ku Kulisimaasi\nEnkuba esannyalazza emirimu mu Kampala\nEyadduse mu kibinja ky'abazigu abatta\nAb'e Buikwe baanise essiga eddamuzi ne poliisi


Bukedde Online - Muwala wa Wasajja abatiziddwa mu kitiibwa\nOkuyooyoota Twekobe kwa kuwemmenta obuwumbi...\nOMUMBEJJA Sarah Mazzi Ndagire muwala w’omulangira David Kintu Wasajja n’omuzaana Marion Elizabeth Nankya yabatiziddwa mu kitiibwa.\nOMuzaana Nankya ng’abuuza ku Nnaabagereka. Mu katono, y'Omubejja Sarah Mazzi Ndagire eyabattiziddwa.\nOmulangira Wasajja ye muto wa Kabaka Ronald Mutebi II ate Nankya muwala w’eyali omubaka wa Bukoto South mu Palamenti, omugenzi Mathias Nsubuga.\nBaagattibwa Ssaabasumba wa Kampala, Dr. Cyprian Kizito Lwanga mu Lutikko e Lubaga mu January 2014, era okuva olwo Katonda yaakabawa abaana babiri okuli omulangira Edward Mbogo n’omumbejja Sarah Mazzi Ndagire.\nOmukolo ogw’okubatiza gwetabiddwaako Nnaabagereka Sylvia Nagginda, abalangira n’abambejja.\nMmisa n’okubatiza byakoleddwa Msgr. John Wynand Katende mu Lusirika (Foyer De Charite Kyoto) e Namugongo ku Lwomukaaga.\nOlusirika luli wakati w’ekiggwa ky’Abakatoliki n’Abakrisitaayo ng’abantu ne bannaddiini bagendayo okwezza obuggya mu by’omwoyo.\nMsgr John Wynand Katende akola akabonero k’omusaalaba ku Mumbejja Ndagire bwe yabadde amubatiza ku Lwomukaaga.\nOmubejja Mazzi, Omulangira Wassajja n’omuzaana Nankya be baasoose okutuuka ku ssaawa 8:30 ez’olweggulo oluvannyuma ne Nnaabagereka Sylvia Nagginda naye n’atuuka n’ayanirizibwa Msgr. Katende akulira ekifo kino ate era ye mwogezi w’essaza lya Kampala.\nMmisa nga tennatandika Nabagereka yasoose kusala kaguwa okutongoza oluguudo olwakubiddwa kkolaasi okuva ku kkubo okukkirira mu Lusirika nga lwatuumiddwa Kabaka Ronald Mutebi Drive. Era Nnaabagereka yasimbye omuti gw’omuyembe oluvannyuma Mmisa n’etandika.\nOmukolo guno gwabadde gwa bantu ba munda nga gwetabiddwaako abambejja n’abalangira, abooluganda lw’omuzaana nga ne nnyina Jolly Kawaya Nsubuga naye teyalutumidde mwana.\nMsgr. Katende yasomye Mmisa ng’ayambibwako abasaserdooti okuli Fr. Vincent Mulumba , Fr. Kizito Kalemera naye abeera mu Lusirika ne Fr Gozanga Goza Ssali.\nKu mukolo gwe gumu mwannyina wa Nankya naye kwe yabatirizza mutabani we Francis Nsubuga. Omubejja Maria Sylvia Kibaya ye yabadde omuyima w’omumbejja.\nBwe yabadde ayigiriza Msgr. Katende yategeezezza nti omumbejja erinnya eryamuweebwa bajjajjaabe erya Sarah likakasiddwa mu Klezia Katolika era amaze okuyingira mu biwandiiko byayo, era kati Mukatoliki omujjuvu.\nMsgr. Katende yakubirizza abazadde okufuba okukuza obulungi abaana baabwe nga babayigiriza empisa.\n“Abazadde bangi bafuba okusasulira abaana baabwe fi izi empitirivu ne batafaayo kubagunjula ne baba nga babasimidde entaana.\nYasiimye Nnaabagereka olw’omulimu omulungi gw’akola ng’ayita mu Kisaakaate.\nOMUMBEJJA Sarah Mazzi Ndagire,\nMarion Elizabeth Nankya,\nDavid Kintu Wasajja


Arthur Blick Jr kafulu wa mmotoka z'empaka awangudde engule ya October eya ‘Real Stars Sports Awards'.\nOno yamezze banne okuli; Hassan Alwi ne Rajiv Ruparelia bwe baasinga okulaga omutindo omulungi mu mpaka z'e Hoima omwezi oguwedde. Mu mwezi gwe gumu, yawangula n'empaka z'omu bisaawe (sprint) ezaali e Garunga.\nBlick ye yawangula empaka z'e Hoima eza Total Kabalega Rally nga kino kyatangaza n'emikisa gye okusitukira mu ngule y'eggwanga eya NRC. Ali mu kyaakubiri n'obubonero 385 ng'akulembedde Yassin Nasser alina 415. Ku ngule y'ez'omu bisaawe, Blick yaakulembedde n'obubonero 75.\nEngule eno, Blick yagitonedde abawagizi be bwe yagambye nti, "Singa si bawagizi saandituuse ku buwanguzi mu mpaka mwe nneetabye omwezi oguwedde era nbasuubizza sigenda kubayiwa ne mu mpaka eziddako e Nakaseke."\nTotal Kabalega Rally\nSusan Muwonge yeeweredde abasajja mu Kabalega Rally\nAbavuzi ba Digi bavudde mu mbeera ne bakola ekibiina kyabwe\nSsentebe wa disitulikiti ne Minisita batabudde ebyobufuzi e Mityana


(Oleetedwa wano okuva ku Main Page)\nTukusanyukidde ku Wikipediya\nOmukutu guno gwa bwereere era buli muntu asobola okuteekako obubaka n'ebirowoozo ku nsonga ez'enjawulo\nKakaano mulimu ebiwandiiko 1,417 mu Luganda\nGuno gwe muko ogusooka ogwa Wikipedia y'Oluganda. Kaakano, Wikipedia eno erina abagikozesa batono, naye bw'oba ng'omanyi era ng'oyagala Oluganda, osobola okuyamba okuwandiika mu Wikipedia eno. Osobola okuwandiika empapula, oba okuvvuunula ezo eziri mu nnimi endala okuzizza mu Luganda, Osuubirwa okukyusa ebiwandiiko byonna ebiri mu Wikipedia y'Olungereza mu butuufu bwabyo.\nOmweso guyinza okuba nga gwe gumu ku mizannyo gy'omu Uganda egy'edda ennyo egy'okwewummulizaako. Amawanga mangi gafaanana okuba nga gamaze emyaka bikumi na bikumi nga baguzannya. Omweso gye gwatandikira tewali amanyiddeyo ddala newankubadde nga waliwo abantu abawa ebirowoozo byabwe ku nsibuko yaagwo.\nEbirowoozo ebyo tebinnafuna bibikakasa mu ngeri ematiza buli muntu. Abatambuze n'abayizi b'ebifa ku mpisa z'abantu ez'obuwangwa, omweso bagusanga ne mu nsi zino eziri ku nkingi za Uganda: Kenya, Sudan, Congo,Rwanda, Tanzania, n'okweyongerayo mu Africa eya wakati. Abantu abamu bagamba nti omweso gwava mu nsi z'ebweru ne guyingira mu Uganda.\nOkulaba ebifaananyi ebirala ebirondeddwa...\nEbiwandiiko ebirala ebinyuma\nAkafuba - Ekibalangulo - Amaanyi - Amaanyi g’Enjuba - Amambulugga - Amazzi - Boda-boda - Bakitiiriya - Barbara Kaija - Bbuulwe - Buganda - Bulungibwansi - Esigalyakagolo - Kampala - Katonga - Kilimanjaro - Mbazzi - Mowzey Radio - Nakasigirwa - Nakasigirwa - Obuwakatirwa - Okuwuga\nAllen Kagina - Amelia Kyambadde - Betty Nambooze - Amini Cishugi - Ingrid Turinawe - Jens Galschiøt - Michael Ezra - Rema Namakula - Specioza Kazibwe - Winnie Kiiza\nEkirwadde ky’ebola - Ekirwadde kya Cholera - Endwadde y’omutima - Enkaka - Ennima ey'obutonde - Enziku - Kookolo w'Ekibumba - Kookolo w’omu lubuto - Obulemu ku maaso - Obulwadde bw'Okwebaka - Okuggyamu olubuto - Omusujja gw'ensiri - Siriimu\nAngola - Benin - Burkina Faso - Burundi - Cameroon - Central African Republic - Democratic Republic of Congo - Egypt - Ethiopia - Ghana - Guinea - Kenya - Liberiya - Malawi - Mali - Nigeria - Rwanda - Senegal -\nSelected Educational articles\nAligebbula - Akaziba ka Kaboni - Akaziba ka Keriyamu - Amasoboza - Amateeka ga Newton Ag'Okuva - Ekibalangulo - Ekinonoozo Obuwangaaliro\nPulojekiti za Wikipedia mu nnimi z'Afrika\nAfrikaans · Akan · አማርኛ · Bamanankan · Chi-Chewa · chiShona · chiTumbuka · Ɛʋɛ · Fulfude · Gĩkũyũ · هَوُسَ · Ìgbo · isiXhosa · Kinyarwanda · Kirundi · Kiswahili · Kongo · Lingala · Xitsonga · Malagasy · Oromoo · Sängö · seSotho · sePedi · Setswana · SiSwati · Soomaaliga · ትግርኛ · Tshivenda · Twi · Wolof · Yorùbá · Zulu ·\n(Okulaba pulojekiti za Wikipedia mu nnimi endala, koona ku nnimi eziragiddwa ku kkono)\nEkibanja kya Wikipedia kimu ku ebyo ebitwalibwa (Wikimedia Foundation), ekitongole eky'obwannakyewa ekitwala ne pulojekiti endala eziwerako:\nBino bigyidwa ku "https://lg.wikipedia.org/w/index.php?title=Olupapula_Olusooka&oldid=25091"\nOlupapula Olusinga Omugaso\nLuno olupapula lwasemba okukyusibwamu ku 06:04, 11 Gwakkumi 2019.


AWO KALE Gavumenti esabukuludde ekipya eri bannabitone mu ggwangaAWO KALE Gavumenti esabukuludde ekipya eri bannabitone mu ggwanga\nGavumenti esabukuludde ekipya!\nOmukulmbeze w’eggwanga Yoweri Kaguta Museveni agamba nti tannamatira ku nnongosereza mu teeka elifuga ekitavvu ky’abakozi ekya National Social Security Fund (NSSF) elyagala wakiri omukozi afune 20% ku nsimbi zaatereka mu kitavvu ky’abakozi oluvannyuma lw’emyaka 10.\nPulezidenti Museveni agamba nti ensimbi zino 15% zaatereka mu kitavvu buli mwezi bwazifuna mu biwagu amagoba agawamu ku nsimbi ze ez’obukadde zeesala.\nMungeri y’emu Pulezidenti Museveni asabye bannayuganda okuba abaguminkiriza wakati mu kulwanyisa Covid-19 ku nsonga ya Kafyu.\nMuseveni olunnaku olw’eggulo bwe yabadde ayogerako eri eggwanga ku lunnaku lw’abakozi, yagambye nti ebigenda mu maaso mu ggwanga erya Buyindi, biraga nti abantu balina okwongera okwenyweza.\nYagaanye okuggyawo Kafyu kuba singa kikolebwa, abantu okutambula ennyo ekiro, kiyinza okutambuza obulwadde.\nMungeri y’emu Gavumenti ya Uganda eyimiriza entambula z’ennyonyi zabasaabaze zonna eziva mu ggwanga lya Buyindi n’ezigendayo. Kino kidiridde eggwanga lya Buyindi okulumbibwa omuyaga ogw’okubiri ogwa ssenyiga Corona nga guno gubalese bafumbya miyagi.\nMu Buyindi, abantu beyongedde okufa n’okulwala era obunkenke bweyongedde mu nsi olwa Covid-19 ayongedde okutta abantu.\nMu nsi yonna, Covid-19 yakatta abantu 3,207,795, nga mu ggwanga erya Buyindi, abantu abasukka mu 7,801 bebakafa ate abalwadde bali 19,557,457 ate Russia, yakazuula abalwadde 4,823,255 ate yakafiisa abasukka 8,697.\nAte mu kutumbula Talenti, Gavumenti ng’eyitira mu nteekateeka ya Operation wealth creation ekakasizza nga bw’egenda okwongera amaanyi mu kutumbula embeera z’abannayuganda naddala abavubuka abalina ebitone eby’enjawulo okulaba nga baganyulwa mu birabo Katonda byeyabawa.\nOkusinziira kw’amyuka omukwanaganya wa operation wealth creation Gen. Charles Angina, gavumenti ekizudde nti abavubuka bangi naddala bannabitone abakozesa ebitone byabwe omuli okuyimba, okuzannya Katemba ate okuvumirira enteekateeka za gavumenti, ekintu kyebalina okutunuulira.\nGen Angina agamba nti Gavumenti erina okukola ennyo okuyimusa ebyenfuna by’abantu nga bayita mu kulwanyisa obwavu mu ggwanga lyonna.\nMungeri y’emu agamba nti bannabitone balina okweyambisa ebitone byabwe okulaga bannansi entekateeka za Gavumenti ez’okubaggya mu bwavu okusinga ate okudda mu kuvumirira buli Pulogulamu ya Gavumenti.\nOkufuna ebirala ebifa mu ggwanga – https://www.facebook.com/GalaxyFm1002/videos/3774465272664892


Kagame ayingidde e Congo n'azingako abamul...\nKCCA etandise okussa mu nkola ekiragiro kya Pulezidenti ku basibe abaggalirwa ku misango gy'okutundira ebyamaguzi ku nguudo n'okutembeeya mu kibuga kyokka munnamateeka w'ekitongole yategeezezza nti tebavunaanyizibwa ku basibe abaasalirwa edda ebibonerezo.\nCaleb Mugisha akulira bannamateeka mu KCCA yagambye nti abaasalirwa edda ebibonerezo bavunaanyizibwaako kkooti n'ekitongole ky'amakomera ekibalina, kyokka mu wiiki emu bagenda kuba emitendera gyonna bagikozeeko.\nLukwago yagambye nti azze ayogera ku kukwata abasuubuzi obubi n'okubakwatira ebweru w'amateeka kyokka ng'abaserikale tebawuliriza.\nOkusooka yayombye nti lwaki Pulezidenti Museveni talabawo ofiisi ye ate nga y'akulira ekibuga kubanga ebiwandiiko byaweereza mu KCCA tebamuwaako kopi ne baziweerezza akola nga dayirekita Andrew Kitaka.\nOlukiiko lwasambazze ebbaluwa y'omuyambi wa pulezidenti Lucy Nakyobe eyabadde eragira KCCA ebawe ekitundu ky'ettaka ly'abavubuka e Kansanga basomesezeewo abantu okukola emirimu egyenjawulo.\nOlukiiko lwakiwakanyizza ne bategeeza nti ofiisi ya pulezidenti bw'eba erina byeyagala okukolera ku ttaka lya KCCA eteekwa kukolagana ne KCCA naye si kusaba ttaka ng'abaagala okulitwala.\nBaategeezezza nti olukiiko olubadde lugaba olukusa lw'okulangira mu Kampala luyimirizibwe ensonga zikolebweko akakiiko akakola ku kutegekera Kampala.\nBbeeyi ya ssukaali eyongedde okulinnya\nLukwago atabuse olw'embalirira ya KCCA okutuuka mu Palamenti nga teteeseddwaako\nAbatembeeyi babakkirizza okukolera mu Kampala\nMusisi oluzze ku mulimu n'ayoola abatembeeyi


Bukedde Online - Poliisi ekutte omusajja omulala ku bya Mweruka\nPoliisi ekutte omusajja omulala ku bya Mweruka\nAbasamize kati bakolagana n’abatunda ettaka...\nOmugagga w’e Lubaga eyawasa akavubuka kamwefuulidde...\nPoliisi ekutte omusajja omulala agambibwa okwenyigira mu kusaasaanya akatambi k’obuseegu akagambibwa okubaamu Robinah Ssanyu Mweruka.\nPhillip Nyeihangane amanyiddwa nga Mwanawabandi akolera ku Majestic Plaza ku Luwum Street y’akwatiddwa ku Lwokuna. Atunda ntambi za nnyimba ne firimu.\nOkumukwata kyaddiridde poliisi okukwata Kasumaali Kizito Ongom agambibwa nti y’alabikira mu katambi k’obuseegu.\nKigambibwa nti Kasumaali yategeezezza poliisi nti akatambi kano yasooka okukamanya mu 2010 era Mwanawabandi (eyakwatiddwa) ye yakamutegezaako.\nYe Kasumaali yayimbuddwa ku Lwokuna akawungeezi ku kakalu ka poliisi kiwe omukisa abaserikale okwekebejja obutambi obusoba mu 20 obwaggyiddwa mu situdiyo ya Kasumaali e Makindye.\nPoliisi era yatutte kompyuta (laptop) ya Kasumaali gy’akozesa mu kukwata ebifaananyi n’ennyimba bya bakasitoma be. Kompyuta eno egambibwa nti kwakolera n’obutambi.\nPoliisi eyagala okuzuula oba obutambi buno nabwo buliko bya buseegu.\nOmwogezi wa Poliisi mu Kampala n’emiriraano Patrick Onyango yagambye nti Mwana-wabandi ne Kasumaali bombi babanoonyerezaako ku by’akatambi k’obuseegu.\nYagambye nti bajja kukwata abo bonna abanaazuulwa nga beenyigira mu kusaasaanya obutambi bw’obuseegu.\nKasumali Alina by’agamba\nKasumaali yategeezezza nti alagidde balooya aba Ssajjabbi & Co Advocates okumuyamba okussa envumbo ku basaasaanya obutambi obugambibwa nti ye yennyini abulimu.\nBizinensi y’okusaasaanya obutambi bw’obuseegu y’emu ku zisinga okufuna mu nsi yonna nga kati Abazungu bagiteekamu ssente ne bakwata ebifaananyi by’abawala mu Uganda n’amawanga amalala nga bali mu kikolwa ky’okwegatta ne babutunda mu Bulaaya.\nSsanyu ayogedde ku kukwatibwa kwa Kasumaali ne munne:\nSsanyu bwe yabuuziddwa ku kya poliisi okukwata Kasumaali ne Mwana - Wabandi.\nYazeemu nti, kirungi poliisi ekole omuli gwayo wadde ng’ensonga ezikutte mpola. Nnali nagituukirira dda n’enziggulawo omusango olw’abantu abaagala okwonoona erinnya lyange.\nMmaze okuwa poliisi nnamba y’essimu kwe bansindikira obubaka obuntiisatiisa nga baagala okunzigyamu ssente. Yatandika okunoonyereza n’ekizuula nti nnamba eno ya Phillip Nyeihangane era waliwo n’olupapula lw’amawulire olwawandiise nga lulaga nti ali mu lukwe lw’okusaasaanya akatambi kano.\nKale bwe bantegeezezza nti bamukutte kimpadde essuubi nti abali emabega w’akatambi kano omuli n’abateekamu ssente okukasaasaanya n’ebigendererwa byabwe byonna bigenda kuzuuka kubanga bino bye nsinga okwagala okumanya”.\nFamire ya Mweruka evumiridde eyasaasaanyizza akatambi\neno y’ebbaluwa eyawandiikiddwa Muky. Rose Nalubowa, mukulu wa Pascal Mweruka ng’evumirira akatambi ak’obuseegu;\nKu lw’enju ya Mw. Pascal Mweruka, nsaba n’obuwombeefu bannamawulire baffe naddala ab’omulembe guno okwewala omuze gw’obuseegu guno, okwonoona amannya g’abantu olw’obusente obutono obubaweebwa.\nNze mu kulaba kwange, abakola kino muli baseegu nnyo n’okusinga abo be mwonoona. Tukimanyi nti tekinologiya wa leero, osobola okumuzannyisa nga bw’oyagala okutuukiriza ekigendererwa kyo.\nRobinah mukyala waffe gwe twawasa, ffe nga aba famire ya Mweruka Pascal tumumanyi, era twagala okubakakasa nti tewali kye mujja kwogera oba okukola ekiyinza okukyusa endowooza yaffe gy’ali.\nBino bye mukola byongera okunyweza okwagala kwaffe gy’ali era tujja kwongera okumukuuma n’okumutaasa ku malindirizi ago.\nEri Robinah, mukyala waffe gwe twagala ennyo, ffe nga famire tugenda kukuteeka mu ssaala zaffe era beera mugumu. Ekisinga obukulu ye ggwe ne Pascal era nga tukakasa nti omukwano gwe mulina wakati wammwe gujja kutuwa ekikubagizo wakati wa famire zombi.\nEri mmwe ababaka ba sitaani abeekwese mu ddembe ly’amawulire n’abo bonna abali emabega wammwe, Mukama abayambe okwawula ekituufu ku kikyamu. Ekyo bwe kiba kigaanyi, mugezeeko awalala naye katemba wammwe ku Robinah ne Pascal tumukooye.\nBagudde ku butambi bw’abawala abatulugunyizibwa mu Buwalabu\nAbaawambye omwana w’omujaasi balidde ssente ne bamulemera


Bukedde Online - Omwana amuguddeko mu kaabuyonjo ew’omusiguze\nOmwana amuguddeko mu kaabuyonjo ew’omusiguze\nMmisa y’okusabira Bobi Wine ya leero e Lubaga...\nAyogedde engeri gye yatumbubuddemu muganzi...\nOMUKAZI eyagenze n’omwana we ew’omusiguze, gamumyuse omwana bw’amuggudeko mu kinnya kya kazambi n’afiiramu. Bino byabadde Busaabala.\nNantume n’omwana eyafudde.\nIrene Nantume eyatuuse ku kizibu kino nga mutuuze we Masajja -Kibira yabadde alina kuddukira ku poliisi y’e Katwe okwetaasa oluvannyuma lw’abatuuze okutaama nga baagala kumugajambula.\nOmwana Joram Kabuye eyagudde mu kaabuyonjo nga nnyina ali mu kwesanyusa n’omusiguze yabadde wa mwaka gumu. Kigambibwa omwana olwafudde Nantume, okumuzza awaka yamuleese amuweese mu mugongo okubuzaabuza n’amubikka mu buliri.\nMuliraanwa Joyce Nabakooza, yategeezezza nti Nantume abadde atulugunya omwana we ng’oyinza n’okulowooza nti si wuwe nga ne gye buvuddeko yakuba omwana nazirika kyokka bwe yamugambako n’alufuula lutalo.\nNabakooza yategeezezza nti Nantume lwe yakomyewo, yalabye omwana nga yeewunzise nnyo ensingo kwe kubuuza Nantume omwana ky’abadde wabula n’amutegeeza nti omwana yali mungovu nga tasobola na kwogera.\nAgamba nti oluvannyuma bwe yakutte ku mwana mu nju ng’annyogoga ng’ate ne Nantume by’ayogera tebikwatagana kwe kutemya ku batuuzee nabo abaatemezza ku poliisi n’ejja.\nKitaawe w’omwana Charles Kirumira yategeezezza nti omukazi yava awaka ku Lwokutaano ng’amutegeezezza nti agenda wa ssenga we e Masaka, kyokka kyamwewuunyisizza okumuleetera omulambo gw’omwana we nti, yafiiridde mu kinnya kya kaabuyonjo nnyina ng’ali n’omusiguze.\nSsentebe wa Masajja Kibira B, Samuel Wasswa Luwandagga yategeezezza nti abatuuze baamukubidde essimu era olwatuuse n’abuuza Nantume ebibaddewo, n’amutegeeza nti omwana yagudde ku kabenje e Busaabala.\nOmulambo gwabaddeko ebisago ku mutwe ne mu bulago era nga gwatwaliddwa mu ddwaaliro e Mulago okwekebejjebwa kyokka Nantume ye akuumibwa ku poliisi ye Katwe gye yagguliddwaawo fayiro nnamba SD:58/18/08/2018.\nOmukazi agabye omwana w’omusibe: ‘Nze sizaalira basajja babbi’


Bukedde Online - Eyakubye owa DP baliraanwa be bamukaaba- Yakawasa abakazi basatu nga banoba!\nEyali bba wa Kulannama awadde Kenzo amagezi: 'Guma muto wange,...\nEyakubye owa DP baliraanwa be bamukaaba- Yakawasa abakazi basatu nga banoba!\nAbavubuka mwagale nnyo ensi yammwe nga Kirumira...\nAbooluganda lwa Kawooya bakaabidde ku kkomera...\nOMUJAASI eyasinze okwolesa ettima nga bakwata owa DP Yusuf Kawooya abatuuze ku kitundu gy’abeera nabo bamukaaba. Abatuuze b’e Kyebando mu Nsooba Zooni mu Kampala omusajja ono Simon Kiryahika gy’abeera bamwogerako ng’omusajja omuzibu nti era ne bw’asanga obwana obuzannyira ku kkubo erimutwala ewuwe, abuyisaamu empi ne bubuna emiwabo olwo ye ne yeeyongerayo.\nAwaka talinaawo mukazi era abadde yaakafuna abakazi basatu wabula nga bonna banoba nga buli omu azaddewo omwana omu ng’abatuuze ku kitundu bagamba nti kiva ku bukambwe obususse bw’abalaga.\nAlina abaana basatu wabula buli mwana ne nnyina. Abapangisa okumpi n’ennyumbaSimon gy’abeerako nabo bamuwanda lulusu olw’engeri gy’abatiisatiisa nti era olumu ‘akookinga’ emmundu naye nga talina kigimukookingisa okuggyako okubalaga nti tasaaga alina emmundu. Simon Kiryahika 41, bamuzaala Kisoro kyokka yajja mu Kampala nga muto era n’ayiga Oluganda.\nAbatuuze ku kyalo bagamba nti baasooka kumumanya ng’omuvubuka asuubula cakalacakala ku Luwuum Street mu Kampala naye baagenda okwekanga ng’atandise okukolagana n’abakuumaddembe era ekyaddako nga bamwogerako nga “Informer” (awa abeebyokwerinda amawulire) era mu kiseera kitono nga bamulaba n’emmundu era baalwawo okukitegeera nti akola n’amagye.\nOno ye musajja eyabadde mu ssaati ey’ebikuubo ebya Bbulu eyabadde ow’ekiwago nga yalabiddwa mu katambi akaakwatiddwa aba Record TV ng’akuba Kawooya emmundu mu mbiiriizi era bwe yalabye tekimumalidde, n’amufumita ekigala ky’emmundu ku bbunwe wansi w’olubuto okumpi n’ekiwato.\nSimon Kiryahika akulidde mu Kyebando era kye kitundu kye kimu w’apangisa ennyumba mw’asula kati. Yakuzibwa nnyina mu mbeera ey’obugubi era teyasoma kugenda wala kubanga nnyina yafa ng’akyali muvubuka era eby’okusoma ne bikoma awo n’atandika ‘okupangirira obulamu’ mu Kampala.\nKiryahika yazaalibwa ne banne abalala babiri, Vincent ne Alex era baakulira wamu mu Nsooba okumpi ne Mulago mu nnaku ey’ekitalo wabula Alex yakyusa amannya oluvannyuma lw’Okusiraamuka nga kati ye Ashraf.\nAbataka mu Nsooba abaasabye amannya gaabwe okusirikirwa baategeezezza nti Kiryahika yakula wa ffujjo nnyo era mu myaka gye egy’okuvubuka yatendekako ebikonde era ng’atera okubeera mu ‘jjiimu’ n’afuna ekiwago nga tewali muvubuka wa myaka gye amwegezaamu. “ Olumu Simon yakubako abalenzi bana omulundi gumu olw’akawala ke baali bavuganyaako era okuva olwo abavubuka bonna ku kyalo tebaddamu kumwehhanga”, omu ku bantu abamumanyi obulungi bwe yatunyumirizza.\nYagasseeko nti Kiryahika y’omu ku bavubuka abaakula nga boogerwako ng’abalimu engalo nti era baakimussangako nti ku nguudo ez’omu Kampala abeera mu bibinja ebitigomya abantu naddala ku nguudo ssatu: Wilson, Johnstone ne Luwum kwe bagamba kwe yabeeranga ennyo. “ Simon yayingira Kampala mu myaka gya 1990 era olw’effujjo n’ekiwago kye, abayaaye baamulonda okukulira ekikoosi kyabwe ekyatigomyanga abantu mu Kampala mu biseera ebyo.\nENGERI GYE YAYINGIRA AMAGYE Omu ku banne bwe baakula mu Nsooba kyokka nga yagaanyi okwogera amannya ge yatugambye nti Kiryahika okuyingira obusirikale kyaddirira essimu ey’ebbeeyi eyabbibwa, nnannyini yo n’akozesa aba CMI abaagirondoola ne bagikwata ne Simon kyokka n’abagamba nti alina omuntu gwe yali yagigulako.\nYasaba abaserikale abatwale ow’omuntu eyagimuguza n’abakulemberamu okugenda mu kitundu kya Nsooba n’abalaga omuvubuka eyali aginyakudde wabula nga wa kikoosi kye (Simon).\nOlwo Simon yali ku mpingu n’asaba abaserikale bamusumulule asobole okubayambako okukwata omubbi kubanga yali atandise okubaddukako. Obukodyo Simon bwe yakozesa mu kukwata omubbi, bwasanyusa abaserikale olw’engeri gye yamubuukira nga kamunye n’amukuba ekigwo ku ttaka, amangu ago n’amunyoola emikono n’ensingo, abaserikale ne basigala nga bamunyenyeza mutwe.\nBaamuwa omukisa abeegatteko kubanga obumanyirivu bwe amagye gabwetaaga mu kufufugazza ababbi n’abamenyi b’amateeka era awo Simon teyadde mabega. Amagye gaamwegombako ekintu ekirala kimu eky’okumanya obunyomero bwa Kampala bwonna era mu kumutendeka\nSheikh Muzaata: Kuva dda nga musajja wa buvuyo, yakulirako akeediimo ku Bilal e Wandegeya!\nAbembogo beekulisizza okuwangula Engabo\nOwa Flying Squad ayogedde abalumba edduuka ly'omugagga e Masaka ne babba n'okutta omukuumi\nKenzo ategese kulumba Muzaata e...\nEDDY Kenzo ategese kulumba Sheikh Nuuhu Muzaata ku muzikiti e Kibuli bw’aba agaanye okwetonda ku by’okumuvvoola...


Bukedde Online - ‘Bobi teyeewandiisanga kuvuganya ku bwapulezidenti’\nWADDE ng’akakiiko k’ebyokulonda ke kakkiriza omubaka wa Kyadondo East, Robert Kyagulanyi (Bobi Wine) okwebuuza ku bantu ku by’okwesimbawo, kamaze ne kategeeza nti tebalina kye bayinza kumukolera kuba teyeewandiisanga kuvuganya ku Bwapulezidenti.\nByabakama (ku ddyo) ng’ali mu kakiiko k’amateeka. Ku kkono ye Sam Rwakoojo omuwandiisi w’akakiiko k’ebyokulonda.\nByayogeddwa ssentebe w’akakiiko k’ebyokulonda, Simon Byabakama bwe yabadde mu kakiiko ka Palamenti akavunaanyizibwa ku by’amateeka akakubirizibwa Jacob Oboth (West Budama South) akaatudde eggulo.\nMedard Lubega Sseggona (Busiro East) ye yeemulugunyizza ku ngeri akakiiko k’ebyokulonda gye katafuddeeyo nga Bobi Wine bamulemesa okukuba enkuhhaana ez’okwebuuza ku balonzi ate nga be bamuwa olukusa.\nByabakama yamwanukudde nti amateeka agaliwo babeera tebavunaanyizibwa ku muntu ayagala okwesimbawo ku bwapulezidenti. Omuntu gwe bavunaanyizibwako y’oyo abeera amaze okwewandiisa ng’agenda kuvuganya era gwe bawa amateeka g’alina okugoberera.\nYagambye nti wadde omuntu abeera abategeezezzaako, tebalina buyinza ku ngeri gy’akolamu okwebuuza era kibeera kimukakatako okugoberera amateeka amalala.\nPolof. Ephraim Kamuntu yagambye nti baalaba dda omuwaatwa mu tteeka era mu kiseera kino ali mu kwebuuza ku bitongole ebirala ebivunaanyizibwa asobole okuleeta amateeka amapya agaluhhamya enkiiko.\nBONGEZZAAYO ENNAKU ABANAAVUGANYA KWE BEEWANDIISIZA\nMu ntegeka eyasooka okufulumizibwa akakiiko k’ebyokulonda, ababaka ba Palamenti baali baakwewandiisa ku nga August 12 ne August 13, 2020 ate kkampeyini zitandike nga August 17 okutuuka nga January 8, 2021.\nAbaagala okuvuganya ku Bwapulezidenti babadde baakwewandiisa nga August 20 ne 21, 2020 ate kkampeyni zitandike nga September 1, 2020 okutuuka nga January 8, 2021.\nMu nkyukakyuka ezaayanjuddwa Byabakama ziraga nti abaagala okuvuganya ku bubaka bwa Palamenti baakwewandiisa nga October 7, ne October 8, 2020. Abaagala obwa Pulezidenti baakwewandiisa nga October 1 ne 2, 2020. Oluvannyuma lw’okwewandiisa kampeyini zijja kutandika.\nOkulonda Pulezidenti n’ababaka ba Palamenti kujja kubeerawo wakati wa January 10 ne February 8, 2021 ku lunaku olutuufu olujja okulangiririrwa akakiiko k’ebyokulonda.\nBAAKAWEZA EMYAKA 18 TEBAKYALINA MUKISA GULONDA\nByabakama yategeezezza nti abaakaweza emyaka 18 tebakyalina mukisa gulonda. Yagambye nti ekyabagaanye okuddamu okuwandiika abalonzi abaakaweza emyaka 18 kwe kuba nti entegeka z’okulonda zaatandika dda era mu kiseera kino batimba nkalala z’abalonzi.\nEnsonga endala kwe kubeera ng’ebiseera ebimu ebyateekebwawo biri mu mateeka ng’okutimba enkalala okulina okumala ennaku 21 awamu n’ennaku endala 10 abantu ze balina okutwaliramu okwemulugunya.\nYayongeddeko nti ku lw’enteekateeka ennungi, akakiiko kajja kutegekera abalonzi abapya abaakoma okwewandiisa nga December 23, 2019.


Kkamera ziyambye okulaga abatemu kyokka poliisi teyambye bakoseddwa\nKKAMERA za poliisi ez’oku nguudo n’ezobwannannyini, y’emu ku nteekateeka za Pulezidenti Museveni ekkumi ze yateekawo okulwanyisa obumenyi bw’amateeka. Awamu zibadde ziyambye ate awalala, abalina okuzeeyambisa okukwata abamenyi b’amateeka beesuuliddeyo gwannaggamba.\nKKAMERA za poliisi ez'oku nguudo n'ezobwannannyini, y'emu ku nteekateeka za Pulezidenti Museveni ekkumi ze yateekawo okulwanyisa obumenyi bw'amateeka.\nAwamu zibadde ziyambye ate awalala, abalina okuzeeyambisa okukwata abamenyi b'amateeka beesuuliddeyo gwannaggamba.\nPoliisi eri ku ddimu okubunyisa kkamera ku nguudo mwasanjala zonna mu ggwanga ne tawuni okwetooloola eggwanga okusobola okumalirawo ddala obumenyi bw'amateeka.\nNga April 26, 2019, Palamenti yakkiriza Gavumenti okwewola doola obukadde 104 mu za Uganda, 384,800,000,000/- okuva mu Standard Chartered Bank ez'okugula kkamera mu kaweefube w'okumalawo obumenyi bw'amateeka.\nEmirundi mingi, kkamera zikutte abamenyi b'amateeka mu bifo eby'enjawulo kyokka ababa babbiddwa bwe batwala okwemulugunya kwabwe ku poliisi, tebayambibwa.\nKKAMERA ZIYAMBYE OKULAGA ABATEMU ENFUNDA NNYA\nOkuva poliisi lwe yatandika okubunyisa kkamera ku nguudo mwasanjala n'ebibuga mu ggwanga, eyali omuduumizi wa poliisi mu ggwanga Gen. Kale Kayihura yalagira abantu abeesobola okuteeka kkamera ku bifo we bakolera.\nMu ttemu lya mirundi ena, kkamera z'obwannannyini zikutte abatemu enfunda ssatu n'eza poliisi ne zikwatayo omulundi gumu n'abanyakula amasimu n'obusawo mu kalipagano k'ebidduka.\nNga June 30, 2019, kkamera z'essomero lya St. Marcelino e Mengo Kakeeka, zayambye nnyo poliisi okukwata akabinja k'abatemu Young Mulo ne John Bosco Mugisha abaatuze owa bodaboda Derrick Mulindwa oluvannyuma ne bamukuba ennyondo emirundi musanvu nga tebannatwala pikipiki ye.\nBright Kaliisa, abatemu ab'ebijambiya baamuteeze ku mulyango gwe nga July 29, 2019 ne bamutemaatema ne batwala ebintu bye ebyomu nnyumba.\nPoliisi okukwata abatemu, yeesigamye ku katambi ka kkamera eziri ku kizimbe Kaliisa kw'apangisa ezaakutte abatemu.\nNga August 28, kkamera za Supermarket ya Green Apple Fast Foods e Lungujja, ze zaasoose okulaga abatemu abaawambye omuwala Maria Nagirinya ne ddereeva we Ronald Kitayimbwa ne babatta emirambo ne bagisuula e Mukono mu lusenyi lw'e Nakitutuli ku kyalo Ttakajjunge.\nKkamera za poliisi e Kinnawattaka, nazo zaakoze omulimu munene okukwata ekifaananyi ky'omusajja eyabadde mu kikooti ekimyufu nga munda ayambadde essaati njeru n'enkoofi ira ku mutwe eyabadde mu mmotoka ya Nagiriinya.\nOmusajja ono, muto wa Nagiriinya gwe yali abeera naye e Lungujja mu Nabisasiro zooni gwe yalaba ng'ali n'omusajja omulala nga basitudde Nagiriinya bamusindika mu mitto gy'emmotoka emabega nga tebannamubuzaawo.\nPoliisi yasaasaanyizza ebifaananyi by'omusajja eyakwatiddwa ku kkamera abantu bagiyambeko okumuzuula.\nMu kiro ekyakeesezza Olwokutaano, Merina Tumukunde yattiddwa n'omusajja omulala Joshua Nteireho nga bali mu mmotoka kika kya Toyota TX ku Entebbe Express Way.\nAbaabasse baabakubye masasi. Mu mmita nga 100 okuva we baabattidde, waliwo kkamera ya poliisi era eno, yabadde ekwata ebyabadde bigenda mu maaso byonna.\nEbifaananyi ebyakwatiddwa, poliisi by'esuubira okweyambisa okukwata abatemu n'okuzuula ekituufu ekyabaddewo.\nEnfunda nnyingi poliisi ezze yeeyambisa kkamera naddala ezaateekebwa ku ssaawa ya kkwiini okukwata abanyakula obusawo n'amasimu mu kalipagano k'ebidduka ku Shoprite ne batwalibwa mu kkooti.\nBAAKANZIBA EMIRUNDI ESATU, POLIISI TENNYAMBYE\nDavid Kizito Sengoye, alina supermarket mu Kakajjo e Bweyogerere agamba nti, ababbi baakamubba mu dduuka enfunda ssatu. Enfunda ebbiri, baatwala ebintu ate omulundi omulala, omukuumi yabakanga ne badduka.\nYagambye nti bwe baasooka okumubba, baasala eddirisa ne bayingira ne beggulira oluggi lw'emmanju ne batwala bye baayagala ate omulundi ogw'okubiri, baali bapanze obutebe bawalampe bayite mu bumooli bagwe munda omukuumi n'abalabuukirira.\nYagambye nti, bwe baamubba enfunda ezo, yasalawo okufuna kkamera aziteeke ku dduuka ezamuyambye okukwata ababbi nga July 26, 2019 lwe baamubbye emisana ttuku.\nAbabbi bataano, baagenze ku dduuka lye nga beefudde abaagala okugula ebintu, omu ku bawala yabadde ayoza ngoye ate omulala ng'ali mu dduuka.\nOmu ku babbi yagenda awaali ayoza engoye n'amuliimisa ate omulala n'asigala ng'alabiriza.\nOmubbi owookusatu yagenda ku kkaawunta awali omuwala omulala eyali asigadde munda olwo ababiri ne bagenda mu masa ne bapakulula omwenge n'obuloosa ne babitwala.\nKkamera zaabalaba kyokka abaserikale bwe baagenzeeyo, ababbi baabalabye naye tewali kye baakozeewo nga kati kyasigadde eri ye okweyiggira ababbi.\nYagambye nti, akimanyi poliisi teyamba bantu babbiddwa kubanga ebintu byafuuka bya nguzi okufuna obwenkanya ate bw'otwalayo omusango, abaserikale banoonya ababbi ne babafuna ne babaggyamu ssente ne babata.\n"Eggwanga lyaffe obumenyi bw'amateeka Katonda yekka yamanyi ddi lwe bulikoma kubanga abalina okutuyamba tebeefi irayo ne kkamera ze twagula tulinga abamala ebiseera." Ssengoye bwe yagambye.\nMUGANDA WANGE BAAMUTULUGUNYIZA MU MAASO GA KKAMERA\nMu kitundu ky'e Kyengera mulimu kkamera eziwera ekkumi naye bw'ofuna obuzibu mu maaso ga kkamera tosobola kuyambibwa mu kufuna katambi kkamera ke yakutte.\nTom Ssebugwawo ng'ono kansala w'e Kyengera Central era mutuuze agamba nti muganda we, Joseph Sewankambo gwe baatulugunyiza mu maaso ga kkamera ng'ekirungi teyafa, naye baagenda ku poliisi nga basuubira okuyambibwa okuyita ku kkamera ng'ebawa obutambi bwe yakwata basobole okukwata abaamutulugunya naye tebaayambibwa.\n"Bwe twatuuka ku poliisi abaserikale baatugamba nti eyo kkamera ebadde tennaba kutandika kukola, era ne batugamba nti tebalina kya kutukoleera. Twavaayo ku poliisi nga tetuyambiddwa.\nNze ng'omukulembeze nalaba nga zino kkamera ziriwo nga kiguumaaza. Ebifo ebiriraanye Kampala bye bisuubirwa okubaamu kkamera ezikola naye ate mu byalo olwo kinaaba kitya?"\nAgattako nti poliisi yeesuuliddeyo gwannaggamba ku kukuuma abantu, tekyakola nga bwe kyali edda nga paatulo eyitamu n'erawuna, beesize kkamera nti ziraba kyokka nga ne bwe ziba zirabye tebalondoola, ne kiwa omubbi oba omutemu okugenda mu maaso ng'akola byonna by'ayagala.\nENGERI ABAAGALA OBUYAMBI KU BYA KKAMERA GYE BABONAABONA\nFrancis Lubowa, kitaawe wa Nagirinya yagambye nti, ssinga poliisi yabadde ekoze obwangu, yandibadde esobola okweyambisa kkamera n'ekwata abatemu nga muwala we tannattibwa.\nYannyonnyodde nti, bwe baawambye muwala we, yasitukiddemu n'agenda e Lungujja gy'abadde asula we yavudde okugenda ku poliisi y'e Busega - Kibumbiro Nakidde gye yabadde addukidde okuggulawo omusango.\nYagambye nti, ku poliisi ya Kibumbiro baabakozeeko kyokka ne babasindika e Nateete awali kkamera kwe basobola okulabira mmotoka gye yabadde akutte.\nWe baawambidde Nagiriinya, waliwo obuwanvu bwa mmita nga 300 okutuuka awali kkamera ya poliisi era abazadde baabadde basuubira nti, basobola okweyambisa kkamera okulaba abazigu we baabadde bakutte ne basobola okubasalako nga tebannagenda wala.\nLubowa yagambye nti, bwe baatuuse ku poliisi e Nateete, baasanzeewo omuserikale eyabadde awanise amagulu ku mmeeza n'omulala eyabadde mu ngoye eza bulijjo ne babagamba nti balina kugenda Katwe.\nBwe baatuuse e Katwe, ab'e Katwe baagezezzaako okukebera ku kkamera ne babagamba nti, mmotoka bagirabye edda Kinawattaka ne basemba okugiraba ng'eri Kireka egenda wabula ng'erimu omuntu omu eyabadde ayambadde jjaketi emmyufu.\nYagasseeko nti, ab'e Katwe baabasindise ku poliisi ya Old Kampala ne babagamba nti be balina kkamera eziraba okusukka Kireka.\nBwe baatuuseeyo, yagambye nti baabavuluze ne bababuuza nnamba ya kkamera eyasembye okukwata mmotoka mwe baawambidde Nagiriinya.\nYagambye nti, baabagambye baddeyo e Katwe n'ab'e Katwe ne babagamba nti, babadde tebalina ngeri yonna gye basobola kubayambamu ne babasindika baddeyo e Nateete.\nBazzeeyo e Nateete ate abaayo ne babagamba nti, balina okudda e Katwe kubanga be bakola ku kkamera ezaakutte mmotoka ng'etwala Nagiriinya.\nYagambye nti, e Katwe baabagambye nti bakwatagane n'amyuka akulira okunoonyereza ku buzzi bw'emisango mu Kampala South eyalagidde ab'e Nateete okutuyamba wabula era ne babazzaayo e Katwe.\nYagambye nti, omuserikale gwe baasanze e Katwe yabagambye nti, akulira okunoonyereza ku buzzi bw'emisango ku poliisi e Nateete ye yabadde ateekeddwa okugoberera ensonga sib a famire kuzunga wano na wali.\nBANZIBA MU SUPAMAKETI NAYE SAAYAMBIBWA\nJennifer Nakibuuka alina Supamaketi e Bulenga y'omu ku balina obulumi oluvannyuma lw'ababbi okunyaga ebintu ne babitwala wabula kkamera ne zibakwata.\nNakibuuka yatwala okwemulugunya ku poliisi era ne bamutegeeza nti bali mu kunoonyereza, wabula gugenda mu mwaka ng'ababbi tebakwatibwanga.\nObulumi bwa Nakibuuka tebwawukana ku bwa Kato Mulongo alina situdiyo e Wandegeya ku University Plaza.\nAbabbi baamenya edduuka mw'akolera ne banyaga kompyuta ze n'ebintu ebirala ebyali mu dduuka kyokka kkamera eziri ku kizimbe ne zibakwata.\nEkyewuunyisa, ekizimbe kiriko omukuumi naye yalaga nti teyamanya ku bya kumenya dduuka lya Kato.\nEnsonga Kato yazikwasa poliisi y'e Wandegeya era n'agikwasa n'akatambi akaakwatibwa kkamera nga kalaga omubbi ng'amenya era nga kamulaga ng'afuluma edduuka n'ekisawo mwe yali apakidde kompyuta.\nPoliisi yakwata omukuumi ayambeko mu kunoonyereza wabula oluvannyuma n'emuyimbula era ensonga zino nazo zikunukkiriza mu mwaka nga tewali kituukiddwaako mu kukwata abatemu abalabikira ku kkamera.\nKKAMERA ZITUYAMBYE OKUKWATA ABABBI - POLIISI\nAmyuka omwogezi wa poliisi mu ggwanga, Polly Namaye yagambye nti, kkamera zibayambye okukwata ababi, abatemu n'abamenyi b'amateeka abalala.\nYagambye nti, kkamera ze zaabayambye okukwata abamenyi b'amateeka abawerako ne babatwala ne mu kkooti.\nYagambye nti, kkamera ze zaabayambye okukwata Young Mulo, John Bosco Mugisha n'akabinja konna bwe babadde batta ababodaboda, mu Kampala wakati, zibayambye okukwata abanyakula amasimu n'abalala.


Bukedde Online - Gavt. eragidde bassentebe b'ebyalo okulwanyisa corona\nBy Peter Saava\nKATIKKIRO wa Uganda Dr. Ruhakana Rugunda alabudde nti, obulwade bwa Corona kati buli ku mutendera omuzibu era n'asaba bassentebe ba LCI zonna mu ggwanga okulwanyisa corona.\nRugunda bino yabyogedde atongoza akakiiko k'oku byalo akagenda okusomesa n'okulwanyisa Corona nga basinziira ku byalo.\nObukiiko buno bwakusomesa abantu obulabe bwa Corona okuweereza lipoota mu minisitule y'ebyobulamu ku bantu ababa balaze obubonero bw'okuba n'ekirwadde kya Corona.\nMinisita omubeezi ow'ebyobulamu, Joyce Kaducu yategeezezza nti obulwadde bwa Corona bweyongedde nnyo mu byalo.\nWabula nga Kampala ekutte kisooka mu disitulikiti ezisinga okuggyibwamu abafunye obulwadde buno nga buvudde ku bantu abatafuddeeyo kugoberera biragiro bya minisitule y'ebyobulamu ekivuddeko ekirwadde kino okulinnya buli lukya.\nMinisita wa Gavumenti ez'ebitundu Rapheal Magyezi yategeezezza nti, buvunaanyizibwa bwa buli ssentebe w'ekyalo okulaba nga yeenyigira mu nteekateeka eno okulaba ng'ekirwadde kirwanyisibwa n'okukitangira okusaasaana.\nYategeezezza nti, bano bagenda kukwatagana n'abakulira ebyobulamu ku byalo okulaba nga basomesa abantu ku kirwadde kya Corona, okutangira abantu okukuba enkuhhaana, okubalagira okukozesa ssabbuuni n'amazzi mu bifo ewayinza okuba ekirwadde kino, abantu okwambala masiki buli lwe baba bakuhhaanye n'okutegeeza ab'ebyobulamu singa wabaawo azuuliddwamu ekirwadde.\nEra yabakuutidde okugondera ebiragiro ebiriwo mu kiseera kino eky'omuggalo.\nEkitebe kya disitulikiti y'e Lwengo kiggaddwa lw'abakozi kusangibwa na Covid 19


Bukedde Online - Nja kulinnya ensozi nkwate abatemu - Pulezidenti Museveni\nEkiri e Kasese: Bagaanyi abantu okutambula...\nPoliisi yeezoobye ne Besigye ne Lukwago e...\nPULEZIDENTI Museveni agenze e Bundibugyo n’agumya abaayo bw’ajja okulinnya ensozi bwe kiba kyetaagisa, yeekwatire abatemu.\nMuseveni ne mukyala we Janet, ku lutindo lw’e Lamia.\nOkwogera bino abatuuze baasoose kumukaabira nga bwe babasalako emitwe ng’abasala enkoko.\n“Ssebo Pulezidenti weebale kujja. K’ozze, otuwadde essuubi nti embeera ejja kudda mu nteeko. W’ojjidde ng’embeera mbi era abasajja bava mu nsozi ne batusala nga mbuzi.\nAbalala amaka twagaddukako era tetumanyi we tuliddirayo,” Idd Muwanga omutuuze w’e Bundibugyo bwe yamutegeezezza.\nMuseveni ng’ayogera eri abantu b’e Bundibugyo ku Lwokusatu akawungeezi.\nMuseveni obugenyi buno yabubaddeko ku Lwokusatu akawungeezi nga yatandikidde ku kulambula ekkuumiro ly’ebisolo erya Semuliki National Park, n’alambula ebiyiriro bya Sempaya Hotsprings, e Bundibugyo.\nPulezidenti yagendedde mu yunifoomu y’amagye ng’awerekerwako mukazi we Janet Museveni era ng’okusooka yabadde asitudde emmundu ye ekika kya AK47.\nYatuuse ku mugga gwa Lamia ogwawula Uganda ne DR.Congo.\nYabuuzizza abaayo obuzibu bwe basanga ne bamutegeeza ng’embeera bw’egenze etereera. Yayimiriddeko mu bubuga obuwerako n’ayogerako eri abatuuze.\nMu bitundu bye yatuuseemu ye Lusunga, Kabutabule, Nyawoka, Kayenje ne Bundibugyo mu kibuga wakati.\nMu kabuga ke Kayenje, abantu baamutegeezezza nga bwe batalina kye balya kuba emmere baagirekayo.\nBaamutegeezezza nga bo bwe bali Abamba, kyokka nga balumbibwa Abakonjo. Museveni yagumizza abantu nga bw’azze okwerabira embeera era n’abagumya nti ne bwe kinaaba kyetaagisa kulinnya nsozi kukwata batemu ajja kukikola.\n“Nzize kwerabirako ndabe embeera gye mubeeramu. Kye mbakakasa tewali agenda kuddamu kutabangula mirembe era ne bwe kinaaba kyetaagisa kulinnya nsonzi okukwata ababakolako obulabe nja kukikola,” Museveni bwe yaweze ng’abantu bwe bawoggana nti ‘oyogedde ssaabalwanyi.’\nGuno gwe mulundi ogwokubiri nga pulezidenti alambula ekitundu kino mu mwezi gumu. Ebyokwerinda byongedde okunywezebwa.


Bukedde Online - Trump bamutaddeko akazito olw’okuyita Abaddugavu kaabuyonjo\nTrump bamutaddeko akazito olw’okuyita Abaddugavu kaabuyonjo\nWakabu eyali omukubi w’ebikonde poliisi emukwatidde...\nOlutalo lwa Besigye ne Muntu lusituse buto...\nAMAWANGA ga Afrika gatadde akazito ku Pulezidenti wa Amerika, Donald Trump okumenyawo ebigambo eby’obusosoze, okulengezza n’okutyoboola bye yakozesezza ng’ayolesa obukyayi ku mawanga amankuseere oba si ekyo, Afrika egenda kukolawo akatiisa ku Amerika.\nKiddiridde Trump okuyita amawanga ag’omu Afrika ‘ebinnya bya kaabuyonjo’ bwe yabadde asisinkanye ababaka ba Palamenti ya Amerika okumuyitira mu tteeka lye baleeta ku kulung'amya abantu abayingira mu Amerika.\n“ Naye lwaki Amerika yeesembereza abantu abangi bw'etyo okuva mu nsi eziringa ebinnya bya kaabuyonjo nga Haiti, Salvador n’ensi za Afrika. Waakiri abantu okuva mu nsi nga Norway naye si bantu okuva mu nsi ezitalina njawulo ku binnya bya kaabuyonjo”, Trump bwe yagambye.\nEbigambo ebyo yabyogeredde mu kafubo ak’ekyama akaabadde mu White House ku Lwokuna kyokka byasaasaanye ng’oluyiira Bannabyabufuzi ab’ekibina kya Democrats n’abeekibiina kya Trump ekya Republican ne bakwata ku mitwe nga tebakkiriza nti ebigambo ebitayisika mu kamwa ng’ebyo biyinza okuva mu kamwa ka Pulezidenti!\nAmawanga ag’enjawulo nago gaavuddeyo ne gambalira Trump nti ayolesezza obusosoze mu mawanga obutabangawo mu bakulembeze ba Amerika era Norway yawadde Trump amagezi agiggye mu mboozi ze.\nAbabaka b’amawanga ga Afrika mu kibiina ky’amawanga amagatte baafulumizzaawo ekiwandiiko eky’awamu nga bavumirira Trump okwolesa obusosoze mu mawanga, ejjoogo n’okutyoboola amawanga ga Afrika.\nBaamuwadde amagezi abimenyewo oba si ekyo bagenda kukolawo akatiisa. Baawagidde ekibiina ky’omukago gwa Afrika ekya African Union, nakyo ekyavumiridde Trump.\nKyokka Trump yatadde obubaka ku mukutu gwe ogwa Twitter ng’agamba nti tannayogerako ku bigambo ebyo.\nWabula omu ku beetabye mu kafubo kano, Omubaka Dick Durblin yamulumirizza nti ddala yabyogedde.\nAkabinja k’Abazungu akawalana Abaddugavu kawagidde Donald Trump ku Bwapulezidenti


Ebrei 11 PEV - Abaebbulaniya 11 LCB\n111:1 Bar 8:24; 2Ko 4:18Okukkiriza kwe kukakasa ebyo bye tusuubira, bwe butabaamu kakunkuna newaakubadde nga tebirabika. 211:2 nny 4, 39Okukkiriza kwe kwaleetera abantu ab’edda abakulu okusiimibwa Katonda.\n311:3 Lub 1; Yk 1:3; 2Pe 3:5Olw’okukkiriza tumanyi ng’ensi yatondebwa na kigambo kya Katonda, ebirabika kyebyava bikolebwa nga biggibwa mu bitalabika. 411:4 a Lub 4:4; 1Yk 3:12 b Beb 12:24Olw’okukkiriza Aberi yawaayo Ssaddaaka esinga obulungi eri Katonda okusinga eya Kayini gye yawaayo, era ne kimubalirwa okuba obutuukirivu, Katonda ng’amuweerwa obujulirwa olw’ebirabo bye, era newaakubadde nga Aberi yafa, akyayogera.\n511:5 Lub 5:21-24Olw’okukkiriza Enoka yatwalibwa nga taleze ku kufa, n’atalabika kubanga Katonda yamutwala. Bwe yali tannamutwala, yayogera nga Enoka bwe yamusanyusa. 611:6 Beb 7:19Naye awatali kukkiriza toyinza kusanyusa Katonda. Buli ajja eri Katonda kimugwanira okukkiriza nti Katonda waali era n’abo abamunoonya n’obwesigwa abawa empeera.\n711:7 a Lub 6:13-22 b 1Pe 3:20Nuuwa bwe yalabulwa ku bintu bye yali tannalaba, n’atya, era mu kukkiriza n’azimba eryato olw’okulokola ennyumba ye. Bw’atyo n’asalira ensi omusango, ate n’afuuka omusika w’obutuukirivu obuli mu kukkiriza.\n811:8 a Lub 12:7 b Lub 12:1-4; Bik 7:2-4Olw’okukkiriza Ibulayimu bwe yayitibwa, n’agonda, n’alaga mu kifo kye yali agenda okuweebwa ng’omugabo, bw’atyo n’agenda nga ne gy’alaga tamanyiiyo. 911:9 a Bik 7:5 b Lub 12:8; 18:1, 9 c Beb 6:17Era ne bwe yatuuka mu nsi Katonda gye yamusuubiza, mu nsi gye yali tamanyangako, olw’okukkiriza yasulanga mu weema era lsaaka ne Yakobo nabo bwe baakola, Katonda ng’abasuubizza nga bwe yasuubiza Ibulayimu. 1011:10 a Beb 12:22; 13:14 b Kub 21:2, 14Ibulayimu yali alindirira ekibuga kiri ekirina omusingi, Katonda kye yategeka era n’azimba.\n1111:11 a Lub 17:17-19 b Lub 21:2Olw’okukkiriza ne Saala yennyini, omukazi omugumba yaweebwa amaanyi okuba olubuto newaakubadde nga yali ayise ku myaka egy’okuzaalirako; yakkiriza nti oyo amusuubizza mwesigwa. 1211:12 a Bar 4:19 b Lub 22:17Bwe kityo bangi ne bava mu muntu omu eyali omukadde ennyo ne baba bangi nnyo ng’emmunyeenye ez’oku ggulu, era ng’omusenyu oguli ku nnyanja ogutabalika.\n1311:13 a nny 39 b Mat 13:17 c Lub 23:4; Zab 39:12Abo bonna baafiira mu kukkiriza. Baafa nga Katonda bye yabasuubiza tebannabifuna, naye nga basanyufu nga bamanyi nti bibalindiridde, kubanga baategeera nti ku nsi kuno baali bagenyi bugenyi abatambuze. 14Aboogera bwe batyo balaga nti bayolekedde obutaka bwabwe obw’omu nsi endala. 1511:15 Lub 24:6-8Abantu abo singa baalowooza ku birungi eby’ensi eno bandisobodde okudda emabega. 1611:16 a 2Ti 4:18 b Mak 8:38 c Kuv 3:6, 15 d Beb 13:14Naye kaakano beegomba ensi esingako, ye y’omu ggulu. Katonda kyava aba Katonda waabwe, nga tekimuswaza kuyitibwa bw’atyo, kubanga abateekeddeteekedde ekibuga.\n1711:17 Lub 22:1-10Olw’okukkiriza Ibulayimu bwe yagezesebwa, n’awaayo Isaaka omwana we omu yekka, eyaweebwa ebyasuubizibwa, 1811:18 Lub 21:12; Bar 9:7gwe kyayogerwako nti, “Mu Isaaka mw’olifunira abazzukulu,” 1911:19 Bar 4:21gwe yamanya nga Katonda ayinza okumuzuukiza mu bafu, era n’ayaniriza Isaaka, nga Isaaka ali ng’azuukidde mu bafu.\n2011:20 Lub 27:27-29, 39, 40Olw’okukkiriza ebyo ebyali bigenda okubaawo, Isaaka yasabira Yakobo ne Esawu omukisa.\n2111:21 Lub 48:1, 8-22Olw’okukkiriza Yakobo bwe yali anaatera okufa, yasabira bazzukulu be abaana ba Yusufu omukisa kinoomu, n’akutama ku muggo gwe n’asinza Katonda.\n2211:22 Lub 50:24, 25Yusufu bwe yali anaatera okufa, olw’okukkiriza yayogera ku kuva kw’abaana ba Isirayiri mu Misiri, era n’abalagira n’okutwala amagumba ge nga baddayo ewaabwe.\n23Olw’okukkiriza bakadde ba Musa bwe yazaalibwa baamukwekera emyezi esatu, kubanga baalaba nga mwana mulungi, ne batatya kiragiro kya Falaawo.\n2411:24 Kuv 2:10, 11Olw’okukkiriza Musa ng’akuze, yagaana okuyitibwa omwana w’omumbejja wa Falaawo 2511:25 nny 37n’alondawo okubonaabonera awamu n’abantu ba Katonda n’agaana okuba mu ssanyu ery’ekibi eriggwaawo amangu. 2611:26 a Beb 13:13 b Beb 10:35Musa yalaba nti okuvumibwa olwa Kristo kisingira wala obugagga bw’e Misiri, kubanga yali asuubira empeera. 2711:27 Kuv 12:50, 51Olw’okukkiriza Musa yava mu Misiri nga tatya busungu bwa Falaawo, kubanga yanywera ng’alaba Katonda oyo atalabika na maaso buuso ag’omubiri. 2811:28 Kuv 12:21-23Olw’okukkiriza Musa yassaawo Embaga ejjuukirirwako Okuyitako, n’amansira omusaayi omuzikiriza aleme okutta abaana ababereberye Abayisirayiri.\n2911:29 Kuv 14:21-31Olw’okukkiriza Abayisirayiri baasomoka Ennyanja Emyufu ng’abayita ku lukalu. Naye Abamisiri bwe baakigezaako amazzi ne gabasaanyaawo.\n3011:30 Yos 6:12-20Olw’okukkiriza, bbugwe wa Yeriko yagwa nga kimaze okwebungululirwa ennaku musanvu.\n3111:31 Yos 2:1, 9-14Olw’okukkiriza malaaya Lakabu, teyazikirizibwa n’abajeemu, kubanga yasembeza abakessi, n’emirembe.\n3211:32 a Bal 4–5 b 1Sa 16:1, 13 c 1Sa 1:20Njogere ki nate? N’ekiseera kinaanzigwako bwe nnaayogera ku Gidyoni, ne ku Baraki, ne Samusooni, ne Yefusa, ne Dawudi, ne Samwiri ne bannabbi abalala, 3311:33 a 2Sa 7:11; 8:1-3 b Dan 6:22abaawangula bakabaka olw’okukkiriza, be baakola eby’obutuukirivu, be baafuna ebyasuubizibwa, era be baabuniza obumwa bw’empologoma, 3411:34 a 2Bk 20:7 b Bal 15:8be baazikiza omuliro ogw’amaanyi, be baawona obwogi bw’ekitala. Be baaweebwa amaanyi okuva mu bunafu, era be baafuuka abazira ab’amaanyi mu ntalo, ne bagoba amaggye g’amawanga. 3511:35 1Bk 17:22, 23Abakazi baddizibwa abantu baabwe abaali bafudde ne bazuukira. Abalala baabonyaabonyezebwa okutuusa okufa, nga tebalokolebbwa, balyoke bafune obulamu obusingako nga bazuukidde. 3611:36 a Yer 20:2 b Lub 39:20N’abalala ne basekererwa ne bakubibwa embooko nga bagezesebwa, n’abalala ne basibwa ne bateekebwa ne mu makomera. 3711:37 a 2By 24:21 b 1Bk 19:10 c 2Bk 1:8Baakubibwa amayinja, baasalibwamu n’emisumeeno, ne battibwa n’ekitala. Baatambulanga nga bambadde amaliba g’endiga n’ag’embuzi nga kumpi tebalina kantu, nga bali mu kwetaaga, ne banyigirizibwa, ne bayisibwa bubi, 38n’ensi nga tebasaanira, nga bayita mu malungu ne mu nsozi nga beekweka mu mpuku ne mu mpampagama z’enjazi. 3911:39 nny 13Naye abantu bano bonna abajjula okukkiriza tebaafuna kyasuubizibwa. 40Kubanga Katonda yatuteekerateekera ekisinga obulungi, bo baleme okutuukirizibwa ffe nga tetuliiwo.\nLCB : Abaebbulaniya 11


Bukedde Online - Vision Group ekomezzaawo emisomo egy’obwereere\nOmugagga akubye omutemu n’amusuuza emmundu\nMuseveni atabukidde Katikkiro Mayiga ku by'emmwaanyi\nTeddy afulumizza ekiwandiiko ku bya bba Bugingo\nOwa bodaboda gwe baakuba ennyondo alojja\nVision Group ekomezzaawo emisomo egy’obwereere\nEkigimusa ekitalina buzibu kiri mu nsiring'anyi...\nBbeeyi ya kasooli esembayo ebeere ya 700/-...\nAdded 20th August 2018\nKKAMPUNI ya Vision group ng’eri wamu n’ekitebe kya Budaaki bwe bakolagana mu kutegeka empaka z’Omulimi Asinga, bategese emisomo ku bulunzi egigenda okutegekebwa mu bitundu by’eggwanga eby’enjawulo.\nCelia Kansiime, omu ku bagenda okusomesa ku nnunda y’enkoko ng’alonda amagi mu nkoko z’alundira mu keegi.\nEmisomo gino gigenda kutegekebwa ku ffaamu z’abawanguzi b’empaka z’Omulimi Asinga abagenda okubangula n’okulaba abalunzi bye balina okukola okufuna mu faamu zaabwe nga bayambibwako abakugu mu bulunzi okuva mu Budaaki.\nEmisomo gino gyakutandika n’ogw’enkoko nga August 29 ku Mish Farm e Kiwenda - Gayaza mu Wakiso eya Celia Kansiime; August 31, ku Jeka Poultry Farm eya Johnson Basangwa e Kamuli okusomesa enkoko n’embizzi; September 17 ku Nangoma Fish farm eya Vincent Masiga e Busia okusomesa okulunda ebyennyanja; October 17 ku Highmark Diary farm eya Nicholas Matsiko e Mbarara okusomesa okulunda ente z’amata ne October 19 ku Bwasandeku Mixed Farm eya Bashir Mayiga e Kalungu okusomesa okulunda enkoko era ng’emisomo gyonna gya bwereere.\nAbakugu okuva mu kkampuni ya Koudjis Nutrition emu ku zissa ssente mu mpaka z’omulimi asinga ekola emmere y’ensolo n’ebinyonyi esinga okukuwa ekisinga be bagenda okubangula abalunzi mu bintu eby’enjawulo omuli endiisa, endabirira ya faamu, enzimba y’ekiyumba, ennunda y’olulyo n’ebirala.\nJohan Verhoek omu ku bakulira Koudjis Nutrition agamba nti, bagenda kuleeta abakugu mu bintu eby’enjawulo okusomesa n’okubangula Bannayuganda mu okulaba nga balongoosa faamu zaabwe basobole okuzifunamu.\nBudaaki emanyiddwa okubeera n’enkola ez’okulabirira n’okuddukanya faamu mu ngeri ez’omulembe ogusingayo mu nsi yonna era ng’abakugu baakusomesa mu bulunzi bw’ente, ebyennyanja, enkoko n’embizzi. Johan agamba nti, Bannayuganda balina okutandika okulonda endyo ennongooseemu n’okuliisa obulungi ensolo n’ebinyonyi byabwe.\n“Bangi bakiraba ng’eky’obusere naye ofunamu nnyo mu nnyingiza okuva mu faamu yo”, Johan bw’agamba.\nJohan agenda okukulemberamu abakugu agamba nti ekifuula ebirungo byabwe eby’enjawulo ku katale kwe kubeeramu ebirungo eby’enjawulo ebyetaagibwa mu mubiri kw’ekinyonyi oba ensolo omuli Vitamiini, Micro - minerals, amino acids, additives ne Protein okusobola okukiwa ekyo kye kyetaaga.\nEkirungo kino ekitundibwa olina okukitabula mu mmere endala nga kasooli akubiddwa obuwunga nga tonnaba kukiwa nsolo yo.\n“Emisomo gigenda kuyisa omulunzi mu kiki ekirina okukolebwa okulaba ng’afuna mu bulunzi bwe okuviira ddala ku kulonda olulyo, okuzimba ennyumba, okulwanyisa endwadde, endiisa n’ebirala,” Johan bw’agamba.\nEmisomo gy’enkoko August 29, ku Mish farm - Kiwenda: Mish farm, esangibwa e Kiwenda ku luguudo lwa Gayaza - Ziroobwe nga wano omusomo ogusooka we gugenda okutegekebwa.\nFaamu eno ya mukyala Celia Kansiime, eyawangula empaka z’Omulimi Asinga mu 2016 era ng’alina enkoko z’amagi ezisoba mu 30,000 z’alundira mu katimba kati okumala emyaka etaano era nga y’omu ku balunzi abaatwalibwa e Budaaki okwongera okuyigira ku balimi baayo.\n“Mu kiseera ky’obugenyi kye naliko e Budaaki nakizuula nti abalunzi b’enkoko essira basinga kulissa ku bintu bisatu okuli olulyo olulungi, okuliisa obulungi n’okwerinda endwadde”, Kansiime bw’agamba era ng’agenda kugabana n’abalunzi abaneetaba mu musomo guno obukugu bw’alina okuyita mu by’ayiseemu nabo babeeko kye bamuyigirako.\nJeka Poultry farm, e Kamuli August 31: Omusomo guno gwakubeera ku Jeka poultry Farm, eya Johnson Basangwa, omuwangizi w’empaka z’Omulimi Asinga 2015. Faamu eno esangibwa mu munisipaali y’e Kamuli era omusomo gusuubirwa okuyamba abalunzi b’enkoko n’embizzi mu bitundu bya Busoga ne Teso.\nBasangwa abadde mu Budaaki emirundi egy’enjawulo nga yasooka kugenda n’abawanguzi b’empaka z’omulimi asinga n’oluvannyuma naddayo ku lulwe okwongera okusomesebwa enzirukanya ya faamu esinga era gye buvuddeko gye yagula enkoko ze ezibiika era nga kati alina enkoko ezisoba mu 30,000.\nOkuva mu bugenyi n’okutendekebwa mu Budaaki okw’enjawulo nakizuula nti okulonda olulyo n’endiisa y’omutindo bikulu nnyo omulunzi bw’abeera wakufuna ekinga mu faamu ye”, Basangwa bw’agamba.\nOkusinziira ku Basangwa abalunzi b’enkoko abasinga mu Uganda enkoko zaabwe baziriisa emmere ya bulujjo etabuddwa mu ccacu, ensigo za ppamba (cotton cake), mukene n’obusonko by’agamba nti oluusi bibeera tebitabuddwa bulungi enkoko ne zitasobola kussaako buzito butuufu oba okubiika amagi agawera”, Basangwa bw’agamba.\nNangoma Fish farm, e Busia September 19: Olw’abantu okwettanira okulima ebyennyanja, wategekeddwaawo omusomo ku nnunda yaabyo ku faamu ya Nangoma Fish Farm e Busia eya Vincent Masiga Majanga esangibwa ku kyalo Masaba mu ggombolola y’e Masaba.\nNg’oggyeeko ebidiba omukaaga Masiga mw’afuna ssente, alina ekifo ebyennyanja we bizaalira eky’omulembe.\nJoseph Masiga, mutabani wa Majanga eyagenda e Budaaki oluvannyuma lwa faamu yaabwe okuwangula empaka z’omulimi asinga, okusoomoozebwa okusinga okutawaanya abalimi b’ebyennyanja mu Uganda y’endabirira ya faamu embi.\n“Bwe nakyala e Budaaki, nakizuula nti okuliisa okulungi kikulu nnyo eri obulunzi bw’ebyennyanja okufuna ekisinga nga binene bulungi”, Masiga bw’agamba Omusomo gugenda kutunuulira ebikwata ku kulunda n’okufuna mu byennyanja okutandikira ku kuzimba ebidiba, okufuna obwennyanja bw’okussa mu kidiba, okuzaaza ebyennyanja, endiisa, okugattako omutindo n’okunoonya akatale.\nBY’OKO LA OKUFUNA MU NTE\nHighmark Diary Farm e Mbarara October 17 Abantu bettanidde okulunda ente z’amata wabula basoomoozebwa obutamanya kituufu kirina kukolebwa okufuna mu faamu zaabwe.\nEno y’ensonga lwaki wagenda kubaawo omusomo gw’okulunda ente ku faamu ya Highmark Diary Farm eya Nicholas Matsiko e Mbarara okusomesa okulunda ente z’amata okutandikira ku kulonda olulyo, endiisa, endabirira ya faamu n’ebirala byonna ebikwata ku nte.\nMatsiko omu ku baagenda e Budaaki oluvannyuma lw’okuwangula empaka z’omulimi asinga agamba nti yakizuula nti olulyo, endiisa, endabirira ya faamu, okulwanyisa obulwadde n’ebirala bye biremesa abalunzi.\nBwasandeku Mixed Farm e Kalungu, October 19: Bashir Mayiga amanyiddwa nnyo olw’okulima obutunda wabula oluvannyuma lw’okuwangula empaka z’omulimi asinga mu 2015, yakwatagana ne muwanguzi munne Johnson Basangwa n’aleeta enkoko okuva e Budaaki era nga waakusomesa okulunda enkoko.\nOkusinziira ku Mayiga omusomo guno gwakutunuulira engeri y’okulunda enkoko ey’omulembe ofunemu n’ebirungi n’emisoso egy’okuleeta enkoko okuva ebweru.\nJeka Poultry farm,\nEyatuga owa bodaboda asonze ku munene gw’akolera\nNgasse obulimi n’obulunzi okufuna ssente\nAbawanguzi b’omulimi asinga bategeka kutandika SACCO\nAbawanguzi b'empaka z'omulimi asinga bawadde Bannayuganda amagezi\nOmugagga akubye omutemu n’amusuuza...\nMuseveni atabukidde Katikkiro Mayiga...\nTeddy afulumizza ekiwandiiko ku...\nOwa bodaboda gwe baakuba ennyondo...\nEyatuga owa bodaboda asonze ku...


Bukedde Online - Ssaabalwanyi Museveni anyiyizza Golola emigere\nMuzibe awangudde eza nnalulungi\nMulabye amazina g'omu kasaka?\nMOSES Golola taggwaayo. Obubadi bwe bumutuusizza okulya n’abalangira. Ku mukolo Rosemary Namayanja Nsereko gwe yategese ku kisaawe ky’ekkanisa y’e y’e Nakaseke okwebaza Katonda olw’okutuuka ku bukulu obwo ku Ssande, Golola yalese abantu abazze ku mukolo nga bafa enseko.\nYakoze obubadi n’asoomooza Pulezidenti Museveni okuva mu kidaala. Nga Ssaabalwanyi, okusoomooza kuno yabadde tasobola kukugumiikiriza mu lujjudde lw’abantu!\nWakati mu nseko ezaabadde zitta abantu, Pulezidenti yazze mu kisaawe wakati ne batandika okwecanga ne Golola ng’eno abantu bwe bawaga. Ssaabalwanyi yalabise ng’olukontana aluwangudde era olwazze n’amwambaza omusimpi n’agenda mu maaso n’okumuwanisa emikono mu kikolwa ekiraga nti yabadde akkirizza nti Ssaabalwanyi mmekete.\nPulezidenti avuddeyo ku baveterani\nBaze yanzirukako ne mbulwa we nziika omwana, Ssenga, senga\nenswa ziranga nkyukakyuka mu mirimu\nAloota omuliro zibeera nnyombo


Mu 2030 obubenje bw’okunguudo bunaaba bufuuse lufumo! – CBS FM\nMu 2030 obubenje bw’okunguudo bunaaba bufuuse lufumo!\nOlunaku lwa sunday ey’okusatu mwezi gwa Museenene (November) buli mwaka, lwassibwawo ekibiina ky’amawanga amagatte mu nsi yonna lubeerenga olw’okwefumiitiriza ku bubenje bw’okunguudo, okukuba tooci mu mbeera abantu abagudde ku bubenje gyebayitamu n’abomumaka gaabwe.\nOlw’omwaka guno lubadde ku kitebe kya ministry y’ebyenguudo mu Kampala, nga lwetabiddwako abantu abenjawulo abakwatibwako ensonga omuli abakulu mu ministry, ba ddereeva, n’abamu ku bantu abaakosebwa obubenje.\nMinister w’ebyemirimu n’ebyenguudo Gen. Edward Katumba Wamala agambye nti nga gavumenti baliko enkola nnyingi zebabaze ezigenderera okumalawo obubenje mu ggwanga, omwaka gwa 2030 wegunaatukira.\nObutaba na bugumiikiriza, obukoowu n’okuvugisa ekimama byebisinze okunokolwayo nti byebisinze okuvaako obubenje bw’okunguudo mu Uganda.\nOkusinziira ku alipoota ya poliisi abantu 10 bebafa olw’obubenje bw’okunguudo n’abalala nebasigala n’ebisago eby’amaanyi omuli n’okukutukako ebimu ku bitundu by’emibiri.\nEtteeka ly’ebyenguudo akawaayiro namba 120, singa ddereeva yenna asingisibwa omusango gw’okuvugisa ekimama asasula engassi ya sente eziri wakati wa 16 -60,ze shs nga emitwalo 300,000/- okutuuka ku 1,200,000/-. oba okusibwa mu nkomyo emyezi mukaaga okutuuka ku myaka ebiri oba byombi.\nWabula abamu ku beetabye ku mikolo gy’olunaku luno bagamba nti zikyali ntono zetaaga zongerweko ziwalirize ba ddereeva okukendeeza ku ndiima. Poliisi y’ebidduka etera okussibwa ku nguudo naddala mwasa njala okukwasisa amateeka agakugira abavuga endiima n’abavugisa ekimama, wabula ebiseera ebimu ba ddereeva babalabiriza mu bifo awatali basirikale olwo nebalyoka bawenyuuka.\nEra poliisi ekirambika lunye nti endiima ye kanaluzaala w’obubenje obusinga ku nguudo naddala mwasa njala, nga wakiri emmotoka entono eza buyonjo tezandisusse misinde 100km buli ssaawa(100km per hour), ate ezisaabaza abantu abangi tezaandisusse 80km buli ssaawa, ate ennene ezisaabaza ebyamaguzi nazo tezandisusse 80km,naye ba ddereeva abasinga tebabigoberera.\nAlipoota ya poliisi 2020 yalaga nti abantu 3,633 bebafiira mu bubenje bw’okunguudo,so nga ate december w’omwaka ogwo kyayitirira kubanga buli lunaku abantu 12 bebabufiiramu bwogerageranya ne n’enteebereza ye myezi emirala ey’abantu 10 abafiira mu bubenje bw’okunguudo buli lunaku.


Bukedde Online - Abayizi n'abaana nabo basobola okulumirirwa abalala mu kisiibo\nAbayizi n'abaana nabo basobola okulumirirwa abalala mu kisiibo\nOwoolubuto weekwate ekiyondo okutereeza emmeeme\nAbayizi n’abaana nabo basobola okulumirirwa abalala mu kisiibo\nOKUYAMBA abali mu bwetaavu y'emu ku mpagi z'Ekisiibo. Empagi eno abantu bangi bakaluubirirwa okugituukiriza, naddala bwe babeera mu mbeera ey'obwavu. Sr. Mary Claire Nakubulwa ow'ekibiina kya Bannabiikira era nga ye mukulu w'essomero lya Our Lady Queen of Africa SS, Lubaga, agamba nti obwavu teyandibadde nsonga egaana muntu kuyamba balala, kubanga omuntu asabibwa kuwaayo ekyo ky'asobola, oba ky'aba teyeetaaga nnyo. Sr. Claire agamba nti kyandibadde kirungi abaana ne bayigirizibwa obukulu bw'okugaba nga bakyali bato, oba nga bakyali mu ssomero.\n"Ekiseera kino tulina bingi ebisoomooza Obukristu bwaffe. Abantu bangi beerowoozaako bokka, era ne beekuηηanyiza ebintu bingi, ebimu nga n'okubyetaaga tebabyetaaga. Omulugube gw'ebintu guleetera abamu obutalowooza ku bali mu bwetaavu.\nAte waliwo n'Abakristu abadda mu kwekubagiza olw'obwavu obuliwo ensangi zino, bwe batyo ne bakomekkereza nga tebayambye balala.\n"Tetusaanidde kulowooza nti abo abalina be bokka abateekeddwa okugaba ku byabwe. Ne bwoba nga tolina bingi, osobola okuyamba abo abakusinga okubeera obubi. Mu Bayibuli tusoma ku Nnamwandu eyawaayo eppeesa, kyokka Omukama n'amusiima nnyo n'okusinga abagagga abaatona omudidi.\nAte tujjukire nti ne ssente z'obuyambi obuva ebweru ze tukozesa mu ddiini, n'ebibiina by'obwannakyewa, ezisinga ziweebwayo bantu banaku. "Tusaanye era okukimanya nti okusiiba tekusinziira ku myaka omuntu gy'alina. Abakulu n'abato bonna basobola okubaako ne kyebatona. Ate era ggwe wamma abato tufube okubateekamu omutima ogugaba nga bakyali bato.\n"Ffe wano mu ssomero lyaffe erya Our Lady Queen of Africa Girls Secondary School Lubaga tulina enkola eyamba abayizi baffe okutegeera obukulu bw'okuyamba abanaku. Obudde bwa Kalema bwe butuuka, tuteekawo obubokisi mwe bateeka ssente, mu nkola eya kyeyagalire.\nWeewunye ssente zino bazijja ku ‘pocket money' waabwe abazadde gwe baba babawadde. Abayizi era tubafunira ekifo eky'enjawulo, we basobola okuteeka ebintu ebikalu.\n"Ekisiibo bwekiggwako, tufunayo amaka g'abaana abataliiko mwasirizi, oba Bakateyamba, ne tugatonera ssente zonna n'ebintu ebyo ebikalu. Matayo 25:31-46: Bwe nnali omuyala wampa ekyokunywa, bwe nnali omuyonta wampa eky'okunywa, bwe nnali obukunya wampa eky'okwambala, bwe nnali omulwadde wanzijanjaba, bwe nnali mu kkomera wankyalira, jangu mu Bwakaaka bwa Kitange "\nSsentebe y'etondedde abatuuze olw'okubatulugunya\nBaabano abaazaalibwa olumu abaalema nnyaabwe okwawula!


Bukedde Online - Poliisi efulumizza olukalala lwa akeedi ezitagoberera mateeka ga COVID\nPoliisi efulumizza olukalala lwa akeedi ezitagoberera mateeka ga COVID\nBamulekwa b'eyali Supreme Mufti bagobye District Khadhi wa Kampala mu ofiisi eri ku ttaka lya kitaabwe\nPOLIISI efulumizza olukalala lw'akeedi n'amaduuka amanene mu Kampala agalemeddwa okussa mu nkola ebiragiro by'okwerinda ssenyiga wa Covid 19 n'erabula okuzziggala singa tezikyusa mu nkola.\nPoliisi era erabudde nti eyolekedde okutandika okukwata abasaabalira ku bodaboda ne takisi abalemeddwa okwambala masiki n'abo abakkiriza okubatikka akabindo singa tebeddako.\nOmwogezi wa poliisi Fred Enanga yagambye bannamawulire nti waliwo akeedi n'ebizimbe ebimu ebisizza obulungi mu nkola amateeka g'okulwanyisa ssenyiga wa Covid 19 kyokka n'agamba nti waliwo endala 25 ezikyeremye era bwe ziteddeko eyolekedde okubaako ky'ekolawo.\nAkeedi n'ebizimbe ebirala ebitagoberera mateeka ga kulwanyisa Covid mulimu; Nansamba arcade , Fatia plaza, Sun city arcade, e Towers, Zainabu aziz , Superior complex, Mutumba plaza, Kasiwukira plaza, Quaricell house, God's Grace arcade , Majestic plaza, White house arcade, Nabanja arcade, Shamba complex, Shawuliyako Plaza, Trade link arcade, Mini price plaza, Ssembatya plaza , French Plaza, Total Plaza ne Kabale plaza.\nEnanga era yagambye nti Ssabaduumizi wa poliisi Okoth Ochola yalagidde abaduumizi ba poliisi mu bitundu ebyenjawulo okukolagana n'abantu ba bulijjo abakola emirimu egitali gimu okugeza aba takisi, aba bodaboda, abasuubuzi n'abalala okwekolamu obukiiko obugenda okulwanyisa ssenyiga.\nObukiiko bugenda kukolagana ne poliisi okulaba nga bussa mu nkola amateeka g'okulwanyisa ssenyiga mu mirimu gino.\nYasiimye aba ppaaka ya takisi empya olw'amaanyi ge batadde mu kulwanyisa ssenyiga nga batuuse n'okugaana abasaabaze abatalina masiki okuyingira mu takisi.\nYagambye nti pikipiki za bodaboda ezikununkiriza mu 1400 zaayoleddwa mu Kampala olw'okumenya ebiragiro bya COVID 19. N'agamba nti ezimu zitikka abasabaze abasukka mu omu n'endala okutambuza abatalina masiki wamu n'okutambula ng'essaawa zaa kafyu zituuse.\nYategeezezza boolekedde okutandika okukwata abasabaze abatambulira ku pikipiki mu ngeri ezimenya amateeka ga COVID 19.\nKu bannabyabufuzi abakuba enkung'ana mu ngeri emenya amateeka , Enanga yagambye nti abamu batandise okukwatibwa n'okuvunaanibwa.\nN'agamba nti omubaka Mbwatekamwa Gafa ayagala okuba omubaka wa Igara West e Bushenyi ne Kezio Mbogo ayagala eky'e Budaka bakwatiddwa ng'akung'anyizza abantu mu ngeri emenya amateeka g'okulwaanyisa COVID 19.Kyokka baatereddwa ku kakalu ka poliisi wadde faiyiro zaabwe zikyaliwo.\nMu ngeri y'emu yagambye nti omubaka wa palamenti Thomas Tayebwa poliisi emwetaaga annyonnyole ku musango gw'okuwewenyula abakozi ba Umeme kibooko ogwamuwawabirwa poliisi e Katwe.\nYategeezezza nti wadde abakubwa embooko okwali Bonny Bukenya ne Edrwad Masembe bagamba nti batuuka ku kukkaanya n'omubaka ensonga zikome awo kyokka waliwo omusango ogwali gumuwawaabiddwa e Katwe era poliisi ekyamwetaaga wadde yaggyeeko essimu ye.


Okuwuga - Wikipedia\nOkuwuga – omuzannyo oguyamba okukola dduyiro\n1 Baani abawuga\n2 Okuwuga mu masomero\n4 Engeri y’okuwuga\n5 Okuwuga mu nsi yonna\n7 Enjogera eziva mu kuwuga\nOmuzannyo guno guzannyibwa abaana ab’obulenzi n’ab’obuwala. Guno gwe gumu ku mizannyo egizannyibwa mu buli nsi. Gusobola okuzannyibwa nga gulimu okuwakana oba olw’okunyumirwa. Abalala bagukola ng’okunyumirwa oba ng’emu ku ngeri y’okukola dduyiro.\nOkuwuga mu masomeroEdit\nEnnaku zino amasomero mangi naddala aga primary ne nnasale agajjumbira omuzannyo guno. Amasomero ago gasaba abazadde sssente abaana basobole okutendekebwa okuwuga ne bwe kiba nti ku ssomero eryo tewali biwugiro. Bw’otunuulira obulamu obwedda, abaana mu byalo baawugiranga mu bidiba oba mu migga egitaliimu mazzi gakulukutira ku mbiro za maanyi.\nKigambibwa nti okuwuga gumu ku mizannyo oguyamba buli kitundu kya mubiri okubeera nga kiriko kye kikola, kwe kugamba nti buli kitundu kya mubiri kikozesebwa dduyiro. Omuzannyo guno tegusosola, buli muntu yenna asobola okuwuga, si muto si mukulu.\nOmuzannyo gw’okuwuga gukolebwa bwe guti. Okuwuga y’engeri omuntu gye yeebongera mu mazzi ng’omuzanny, ng’akola dduyiro oba okwetaasa. Okwebonga okwo omuntu akukola ng’atambuza omubiri gwe mu mazzi. So ate era omuntu asobola okusiba omukka ng’ali mu mazzi, kye bayita okubbira n’aba ng’atambulira omwo okumala akaseera. Okuwuga kusoboka okukolebwa omuntu lwa nsonga nti omubiri gw’omuntu gulimu obuzito obugeraageranyizibwa ku bw’amazzi ne bugusobozesa okuseeyeeza ku mazzi.\nAbannyonnyola ebyokuwuga bagamba nti omuntu asobola okuwuga olw’okuba nti obutoowerezi bwe bukkako katono ku bw’amazzi, ne kiba nti amazzi gasobola okuwanirira obuzito bw’omubiri omuntu ng’awuga.\nOmuwuzi omulungi alina okubeera n’emikono nga gya maanyi ate ng’alina okuba ng’asobola okugita ne gyegolola nga bwe kisoboka. Kino kimuyamba okubeera ng’akuba amazzi. Abawuzi bagambibwa okuba nga balina obukodyo obw’enjawul nga bawunga. Abamu bagambibwa okubeera nga baskozesa nnyo emikono gyabwe, abalala magulu ate abamu bifuba. Obukodyo obwo busiŋŋana okusinziira ku bumanyirivu bw’omuntu bw’alina mu muzannyo guno.\nOkuwuga mu nsi yonnaEdit\nOkuwuga gumu ku mizannyo egisinga ettutumu mu nsi yonna. Waliwo n’amawanga okuwuga mwe kuyigirizibwa ng’essomo ery’obuwaze. Guno era gwe gumu ku mizannyo egy’ettutumu mu egyo egya Olympics egizannyibwa buli luvannyuma lwa myaka ena.\nWabula, omuzannyo guno gwetaagamu nnyo obwegendereza. Omuntu bw’aba ng’anaawuga, kisaana nnyo n’abeera ne banne oba ne wabaawo omuntu awo okumpi asobola okumulaba ng’awuga. N’abawuzi abatutumufu basobola okufuna obuzibu mu kuwuga. Omuntu asobola okubbira oba okufuna obuvune obw’engeri endala. Weewaawo obuzibu obwo busobola okubaawo, naye kigambibwa nti omuzannyo guno okutwaliza awamu tegutera kubaamu bulabe.\nEnjogera eziva mu kuwugaEdit\nMu Luganda mulimu ekisoko ekyava ku kuwuga: “okuyita kungulu ng’omuwuzi.” Ekisoko kino kitegeeza nti omuwuzi tabeerera ddala eri wansi mu mazzi wabula ayitira awo kumpi nga kungulu kwa mazzi. Kino kiba kitegeeza omuntu okukola ekintu n’atakigenda wala oba n’atakimatiza.\nBino bigyidwa ku "https://lg.wikipedia.org/w/index.php?title=Okuwuga&oldid=22208"\nLast edited on 31 Gusooka 2017, at 15:42\nLuno olupapula lwasemba okukyusibwamu ku 15:42, 31 Gusooka 2017.


Bukedde Online - Bannakawempe mukolere okweggya mu bwavu - Minisita Kasolo\nBannakawempe mukolere okweggya mu bwavu - Minisita Kasolo\nEyabbye enkoko bamukubye mizibu\nAba NRM balidde mu kalulu k'abavubuka e Mpigi\nBy Faith Nakanwagi\nAdded 20th October 2020\nMINISITA omubeezi ow'ebyensimbi n'ebibiina by'obwegassi akubirizza BannaKawempe ne Kampala Central obuteemalira mu byabufuzi wabula bakole ebyo ebiyinza okubayamba okweggya mu bwavu.\nKasolo agambye nti ekimu ku bisibye Bannakampala mu bwavu kwekulekawo emirimu mwe balina okugya ssente kyokka ne batandika okukuuta akadingiddi k'ebyobufuzi byabo abeesimbyewo nga n'abamu kibaviiriddeko okuwunzikira mu makomera olwo ne kivirako ebyenfuna byabwe okugootaana.\nOno alabudde abantu obutaddamu kulimbibwalimbibwa munnabyabufuzi yenna amulagira okuggalawo edduuka yeekalakaase ekintu ky'agambye nti tekirina kye kiyinza kubongerako.\n"Mwetegereze nnyo omukulembeze yenna avumirira enkulaakulana abeera ezze mu kitundu kubanga oyo ye mulabe wammwe asooka!," Kasolo bwe yagambye.\nEnkola yemyooga egwnderedwamu okuyamba kubantu abegattira awamu abakola omulimu ogufanagana, nga emitendera gyabantu abawerera ddala 18 abetegese okuterekera awamu bebagenda okusooka okugiganyurwamu.\nMu bano kuliko, aba Boda boda, abatakisi, aba Saluuni, Ababazzi, Abakyala abatandiseewo obulimu obutonotono,abebyalaani, aba Restaurant, abookya ebyuma, abavubi, bamakanika, abayimbi, abaazirwanako, abavubuka , abantu abaliko obulemu, ab'obutale , bassentebe by'ebyalo ne bannamawulire.\nRCC wa Kampala Farida Mayanja Mpiima akubirizza abakulembeze b'ebitundu awatali kusosola mu bibiina wadde eddiini okukwasizeeko abantu baabwe mu kunnyikiza enkola y'okubayigiriza okutereka basobole okuganyulwa mu nkola y'emyooga ng'omu ku kawefube ow'okuyamba ku bantu okweggya mu bwavu.\nAbamu ku bakukembeze abasomeseddwa enkola eno bagisanyukidde era ne beeyama okukolera awamu mu kusitula omutindo gw'abantu be bakiikirira.\nBannakampala beeyiye e Kololo mu bikujjuko by'okutumbula Mwoyogwaggwanga\nAbakungu ba 'Works' babatutte entyagi e Bukasa\nOgwa Besigye okulya mu nsi olukwe gwa mwaka gujja\nEmma Okwi yeefeebya\nVILLA EBULAMU NZE: Okwi yeeyamye okuwa abawagizi ebikopo\nVilla ya Muwema n'eya Kapeera zikaayanira ssente za Okwi


Bukedde Online - Omugagga Bryan White ayongedde ebbugumu mu mipiira gy'ebika\nKira United egobye omutensedi waayo\nOlila High Women FC yeeswanta kweddiza kya...\nKatikkiro ku kkono ate mu makkati ye Bryan White ne Dr Jose Chameleon nga bali e Mmengo olwaleero\nEMPAKA z’emipiira gy’ebika by’Abaganda zeyongedde okuyiikamu ebbugumu oluvannyuma lw’omugagga Brian Kirumira amannyiddwa nga Bryan White okuwaayo obukadde 10 n’emipiira 100 biyambeko ttiimu mu nteekateeka zino.\nBino bibaddewo leero mu bimuli bya Bulange ku mukolo katikkiro ow’ekitiibwa Charles Peter Mayiga mwatongolezza empaka zino, z’etabiddwako minisita w’eby’emizannyo n’okwewummuza mu Buganda Henry Ssekabembe,minisita w’ebyamawulire Noah Kiyimba,abataka b’ebika eby’enjawulo kwossa n’abaddukanya ttiimu, banna katemba n’abayimbi ab’egattira mu kibiina kya Brian White Foundation nga bano babadde bakulembeddwa Joseph Maynja amanyiddwa nga Jose Chameleon.\nMayiga ategeezezza nti empaka zino zatandika mu mirembe gya Ssekabaka Edward Muteesa ow’okubiri nga zakomezebwawo Ssabasajja kabaka Ronald Muwenda Mutebi ow’okubiri mu 1986,ono ategeezezza nti zino zaakola kyamaanyi mu kutumbula obumu mu Buganda kwossa n’okukuumira Buganda ku ntikko paka kati.\nKatikiro asabye abo bonna ab’etaba mu mpaka zino okubeera n’obwagazi,obunyiikizu kwossa n’obwerufu kyokka si mumupiira mwokka wabula mu buli kye bakola olwo lwe baggya okutuuka ku biruubirirwa.\nOno yebazizza omuyimbi Jose Chameleoan ne banne okuyimba ennyimba ezitakoma kunyuma wabula n’okusomesa era n’abakuutira amaanyi obutagassa mu kunoonya tutumu wabula bagasse mu byebakola obumanyifu buggya kubanoonya.\nOluvannyuma atongozza ebika kwossa n’okuwa buli kika emipiira ebiri era n’akunga abazzukulu bonna okweyiwa ku kisaawe kya St Marys e Kitende ku lw’omukaaga nga Omutanda aggulawo empaka zino\nYe Brian White asabye Katikiro okumukkiriza okwetaba mu nteekateka za Buganda ez’okuzimba abavubuka era n’asuubuza okudduukiriranga buli mulanga gwa Buganda,ono olabiddwako ng’akwasa omukulu w’ekika ky’Engeye Hajji Muhamood Kibirige Muyinge bandaali ya ssente era neyeyama okwongera okuyamba ttiimu.\nOkwawukanako n’empaka eziyise,ku luno omuwanguzi omuwanguzi wakutwala ensimbi obukadde bwa Uganda 15 nga zateekwawo ssentebe omupya Hajji Sulayiman Magala n’omumyuka we Michael Kironde.


Bukedde Online - Gen. Kayihura agumizza ab'e Bundibugyo ku kittabantu\nGen. Kayihura agumizza ab'e Bundibugyo ku kittabantu\nAdded 25th March 2016\nOMUDUUMUZI wa poliisi mu ggwanga, Gen Kale Kayihura agenze bukubirire mu disitulikiti y’e Bundibugyo okusobola okumalawo okulwanagana wakati w’Abakonjo n’Abamba okwabaluseewo ku ntandikwa ya wiiki eno abantu 11 ne bafiiramu.\nGen Kayihura ng'awa abserikale ebiragiro bwe yagenze e Bundibugyo awaabadde obulumbaganyi wakati w'Abakonjo n'Abamba . EBIFAANANYI BYA ERIA LUYIMBAZI\nMu kiro ekyakeesezza Olwokutaano, ebiwayi ebirwanagana byalumbye ekyalo Bukisi ne batemaatema omukyala Faith Nayite n’omwanwe Simon Asiime ne baddusibwa mu ddwaliro n’ebisago ebyamanyi ate abantu abalala ne basiba engugu okuva mu maka gaabwe okudduka ekibambulira.\nEmbeera eno yawaliriza Gen Kayihura eyabadde e Kasese okugenda e Bundibugyo okusobola okugumya abaayo nga poliisi bw’egenda okubawa obukuumi n’abasaba okusigala nga bakkakkamu .\n“Njagala okubateegeza nti tuli mu kunoonyereza b’ani abali emabega w’ekitta bantu ekigenda mu maaso era tuleese abasirikale okubakuuma nga bwe tukola okunoonyereza,” Kayihura bwe yategeezezza.\nYagambye nti oluvannyuma lw’obulumbaganyi buno, poliisi yakwataganye n’amagye okulawuna ebyalo ku bigere ne ku mmotoka okutangira obulumbaganyi bwonna obuyinza okubaawo.


Paapa Francis yeetonze ‘okukuba omukazi’...\nEkimu ku bisinze okwewuunyisa Abangereza kwe kuba ng’obubaka bw’okusenguka baabutadde ku mikutu gy’amawulire nga tebamaze kwebuuza wadde okutegeeza ku jjajjaabwe, Kkwiini ate nga ye kitaabwe, Charles ne mukulu waabwe William baabategeezezzaako ng’ebula eddakiika 10 zokka okubifulumya era wadde baabawadde amagezi obutakikola tebaabawulirizza.\nEkyebuuzibwa kiri nti omulangira omulamba lwaki yandyagadde okuleka ejjaliiri n’ebitiibwa by’Obulangira okuli n’omusimbi agende atobe n’ensi ng’anoonya ssente okweyimirizaawo?\nOmulangira Harry w’asaliddewo okweyambula obuvunaanyizibwa n’ebimu ku bitiibwa by’Obulangira, agende atobe n’ensi, ng’ayita mu kiseera kizibu n’abaamawulire b’azze yeemulugunyaako nti bamukonjera n’okumuwandiikako obubi nga kwe batadde okumulondoola buli wamu era mu ngeri etali ya bulijjo mu October w’omwaka oguwedde yatandika okuloopa emikutu gy’amawulire egy’enjawulo ng’abalanga okumulebula.\nOkumanya ng’embeera esusse ku Mulangira, gye buvuddeko yatuuka n’okutegeeza nga bw’atayinza kukkiriza ffamire ye kufuna buzibu nga obwo nnyina, Omumbejja Diana bwe yafuna, obw’okumulimirira n’okumulondoola ekyavaako okufiira mu kabenje mu kibuga Paris ekya Bufalansa mu 1997 bwe yali adduka papalazi eyali ayagala okumukuba ebifaananyi.\n“Twagala nnyo okusigala nga tuweereza Kkwiini wa Bungereza, kyokka kino twagala tukikole nga twetongodde,” Harry bwe yategeezezza mu bubaka bwe yaweerezza.\nAbangereza ekisinze okubaleeta emitaafu kwe kuba nti Harry, w’akubidde Kkwiini obwami nga waliwo n’Omulangira omulala, Andrew, muganda wa Charles gwe baakambula ebitiibwa olw’okweyisa mu nneeyisa eweebuula ekitiibwa ky’Olulyo Olulangira.\nBagamba nti Harry naye bw’aneeyambula obuvunaanyizibwa ng’obufuzi bwa Kkwiini bwolekedde akatyabaga sinakindi n’okusasika.\nEkirala ekibaluma kwe kuba nti wadde Harry ayagala Kkwiini alekere awo okumuwa ssente ezibadde zimusasulwa olw’obuvunaanyizibwa obwo kyokka ayagala asigaze ezo eziva mu nsawo ya kitaawe Charles era asigale ng’aweebwa obukuumi nga Omulangira nga buno busasulirwa muwi wa musolo mu Bungereza.\nKino Abangereza bakitapuse nti ayagala yeeyambule obuvunaanyizibwa kyokka asigale ng’afuna ssente n’ebitiibwa kye bawakanya nga bagamba nti obulangira obeera olina emirimu gy’olina okutuukiriza nga tewali ngeri gy’osobola kuba mulangira wa kitundu ng’ekitundu ekirala kyeyisa nga muntu waabulijjo.\nOkuva lwe yasalawo okuwasa Omumerika alimu omusaayi gw’Ekiddugavu Meghan Markle, Harry abadde ayita mu kaseera kazibu olw’Abangereza abamu ababadde bamuboola era bwe baazaala omwana waabwe asooka, Archie, waliwo katuuni eyakubibwa ng’eteekeddwako akakookolo ku mutwe akalaga wansi omulangira, kyokka ng’omutwe gwa zzike, ekyayoleka obusosoze.\nWaliwo n’amawulire agazze gafulumira ku mikutu gya Bungereza nga Daily Mail nga galaga nti abalangira Harry ne William babadde baafuna obutakkaanya nga kigambibwa nti bwava ku kuba nti William yali alabudde Harry nti atwale okubuulirirwa kwa nnyaabwe, aleme kupapirira kuwasa Meghan, ekyanyiiza Harry.\nKyokka abalala bagamba nti mukyala we Meghan y’amuwaga kubanga ye sereebu era muzannyi wa firimu ayagala obutaala bw’atafuna mu lulyo olulangira lwa Bungereza.


Bukedde Online - Omutindo gwa Ronald Musagala gumulemeseza eza Austria\nAbange ffe tetuwaya ku Faaza\nAbazannyi ba ttiimu y'eggwanga bakkirizidd...\nMugasala wakati ng'aleebya banne gye buvuddeko\n1 03:40.62 MANANGOI - George KENYA\n2 03:41.04 CHEPTEGEI - Joshua UGANDA\n3 03:41.65 MPHAHLELE - Ryan THEMBISA ATHLETICS CLUB\n4 03:41.69 MUSGALA - Ronald UGANDA\n1 2:01.44 NAKAAYI - Halimah UGANDA\n2 2:02.84 NANYONDO - Winnie UGANDA\n3 2:03.56 LOFSTRAND - Gena FAST FEET TRACK CLUB KZN\nEKIROOTO kya Ronald Musagala okukiikirira eggwanga mu mizannyo gya Commonwealth eginaayindira mu kibuga Gold Coast ekya Australia omwezi ogujja kyafuumuse bwe yalemereddwa okutuusa obudde obwetaagisa.\nMusagala ne banne bwe bava mu kiraabu ya UWA Halimah Nakaayi ne Winnie Nannyondo ku Lwokutaano ekiro baabadde mu nsiike wamu ne Joshua Cheptegei ne Abel Siwokwo baabadde mu mpaka za Athletix Grand Prix Series mu kibuga Johannesburg ekya South Afrika nga basatu ku bbo baagala okutuusa obudde obwetaagisa mu Commonwealth.\nWadde teyasobodde kutuusa budde oluvannyuma lw’okumalira mu kyokuna ng’aziddukidde 3:41.69 (baagala 3:37.00) yavuddeyo n’ensimbi z’e South Afrika rand 4000 eza Uganda 1,220,000 ate Cheptegei eyakutte eky’okubiri n’afuna rand 10,000 eza Uganda 3obukadde busatu.\nMu kisera ky’ekimu Halimah Nakaayi yabadde mu bire oluvannyuma lw’okutegeezebwa nti atuusizza obudde obumwetaagisa okuteekebwa ku ttiimu egenda mu Australia mu mizannyo gya Common wealth.\nNakaayi abaabadde basindana ne munne Winni Nannyondo eyatuusa edda obudde mu misinde gya 800, yaziwangulidde mu ddakiika 1:01.44 ne kavvu wa rand 20,000 eza Uganda obukadde mukaaga ate Nannyondo n’akwata ekyokubiri ne kavvu wa rand 10,000. Kati abaddusi 11 be batuusizza obudde obwetaagisa mu Commonwealth.\nJennifer Musisi asiimye aba Bukedde ku nkulaakulana ya Kampala\nKCCA efulumizza entegeka za Kampala City Festival\nAkalulu ka Bukedde ak'okuwangula obukadde 50 katandika ku Mmande


Bukedde Online - By’olina okukola obutalwala kibumba\nBy’olina okukola obutalwala kibumba\nBawambye omuntu e Kiboga ne bamutta\nAlumwa ennyingo kola dduyiro ozikkakkanye...\nAdded 19th October 2017\nOmusawo ng’apima omu ku bantu abajja okwekebeza obulwadde bw’ekibumba mu lusiisira lw’ebyobulamu olwategekebwa Vision Group mu Kampala.\nALICE Ssuuna (Si mannya ge amatuufu) alina akawuka ka Hepatitis wabula tali ku ddagala era asobola okusiiga omuntu omulala. Alaga bwe yazuula nti alina akawuka kano ne bw’asobodde okubeerawo nga tasiize balala wadde omwana gwe yazaala oluvannyuma lw’okumuzuula ng’akalina.\nYanyumizza bwati: “Nazuula nti, nnina obulwadde buno nga ndi lubuto lwa myezi esatu mu January w’omwaka guno era kyankuba wala. Nali ηηenze kunywa ddagala mu ddwaaliro lya Mukono Health Centre (Namirembe). Era omusawo yantegeeza nti okusinziira ku bye baali bazudde nali mmaze nabwo ebbanga erisoba mu myaka etaano kyokka nga nali omu ku abo abatambula nabwo nga tebubakosa wabula nga basobola okusiiga abalala.\nEkyasinga okunneeraliikiriza kwe kuba nti omwana wange naye nali nsobola okumusiiga obulwadde buno. Wabula omusawo bwe yannyinyonnyola oluvannyuma naguma kuba nakimanya nga nalina omukisa okumuzaala nga tabufunye ate ne mmuyonsa.\nNaweebwa amakerenda okukkakkanya entunnunsi engeri gye nali olubuto era ne bantegeeza okusigala nga ndya bulungi. Nakubirizibwa obuteeraliikira nnyo kuba kikosa omwana ali mu lubuto.\nOmwami wange yakitegeera era n’ampagira mu byonna bye nali mpitamu okutuusa lwe nazaala. Ekyanneewuunyisa ye baze yeekebeza nga talina kawuka kano. Kino omusawo yakinnyonnyola ng’agamba nti, ayinza okuba nga y’omu ku abo abakwatibwa wabula omubiri ne gulwanyisa akawuka ka Hepatitis ne batalwala nga ne bwe bamukebera tabeera nako.\nOmwana wange bwe yaweza omwezi gumu nga mmuzadde naddayo mu ddwaaliro n’agemebwa akawuka kano era namuyonsa bulungi nga nakati akyayonka wabula takalina.\nEby’okwegatta ne baze nabivaako kuba saagala kumusiiga kawuka kano naye tanninaako buzibu. Mbadde mugonvu ennaku zino nga ntuuyana ekisusse wabula sikyusa byakulya mu ngeri yonna okuggyako okunywa ennyo,” Namukwaya bwe yamalirizza.\nObulwadde bw’ekibumba bumu ku bweraliikirizza abantu ennaku zino olw’engeri gye bukwatamu ate n’okuba nga tebulina ddagala.\nBuno abasawo babuyita bwa Hepatitis B. Dr. Frank Kakuba, ow’eddwaaliro ly’e Mengo yannyonnyodde nti, buno si bulwadde bwabulijjo obulaga obubonero ng'omusujja, wabula bulwadde obulya ekibumba ne kituuka nga tekikyasobola kutuukiriza mulimu gwakyo ogw’okunuuna obutwa mu mubiri.\nEKIRWAZA HEPATITIS ‘Hepatitis’ kawuka akaleeta obulwadde obukosa ekibumba. Ekibumba ky’ekitundu mu mubiri ekisengejja buli kintu omuntu ky’alya oba okunywa era bwe kirwala kiba kizibu okujjajanjaba.\nEkibumba kirina endwadde okuli; Hepatitis B, kookolo w’ekibumba n’endala nnyingi, wabula zino zonna zirwawo okulaga obubonero era we bulabikira ekibumba kibeera kinafuye.\nabakwati bwa hepatitis B 1 Abantu 95 ku 100 abafuna Hepatitis B bawona mu myezi mukaaga nga tebalina ddagala lye bamize kuba abaserikale b’omubiri babeera n’obusobozi okulwanyisa akawuka kano ne katakosa akafunye.\nWabula abaserikale b’omubiri gwo bwe babeera banafu naddala mu bantu abatawaanyizibwa endwadde ez’amaanyi kizibu okuwona.\n2 Waliwo ababufuna ne beekebeza era ne basukka emyezi mukaaga nga babulina wabula ne butabalwaza era ne batamira ddagala. Kino tekibaggyaako kuba na bulwadde era buli lwe bajja okwekebeza bategeezebwa nti akawuka bakalina wabula nga tekakula, tekakendeera wabula nag abasobola okusiiga omuntu omulala atakalina.\nBano tebakkirizibwa kugaba musaayi kuba akawuka kasobola okukwata oyo gwe bagutaddeko.\nKu bantu bano akawuka ka Hepatitis B kattako 1 yekka ku buli 100, era bano be balina okumira eddagala. Abalala 99 ku buli 100 basigala nako nga tekabakosa obulamu bwabwe bwonna.\nOTANDIKA DDI OKUMIRA EDDAGALA? Dr. Kakuba yannyonnyodde nti, okukuzuula n’akawuka ka Hepatitis tekitegeeza kutandikirawo kumira ddagala okutuusa ng’omusawo akwekebezze n’akulagira okulitandika.\n1 Osooka okukeberebwa okulaba oba olina akawuka ka Hepatitis oba nedda, oba wakalwalako oba nedda n’okulaba enkola y’ekibumba n’embeera nwe kiri okuzuula oba kiramu oba kirwadde.\n2 Okukebera okw’okubiri kubeera kwa kubala bungi bwa kawuka kano mu mubiri, okulaba oba keeyongerako mu bungi oba nedda. Kino kikolebwa mu malwaliro amanene aga Gavumenti.\n3 Azuuliddwa n’akawuka era nga mulwadde wa kibumba aweebwa eddagala ly’amira obulamu bwe bwonna. Lino terimiribwa buli muntu atannakeberebwa na kukakasibwa nti alyetaaga.\nMu bantu abatono ennyo bannamukisa, bayinza okumira eddagala akawuka ne kakona nga tekakyakula, naye ng’okukakasa kino abasawo balina okukukebera buli luvannyuma lwa myezi mukaaga. Obuzibu obuliwo, abantu abasinga bazuulibwa n’obulwadde buno ng’ekibumba kimaze okuliibwa ng’ekisigadde kussibwa ku ddagala ate nga bw’ojjanjabwa ne mu ddwaaliro ly’abalina kookolo kuba obeera ofunye kookolo w’ekibumba.\nBUKWATA BUTYA? ‘Hepatitis B’ bukwatira mu makubo ge gamu ng’akawuka ka siriimu wabula enjawulo eriwo nti buno bukwata nnyo ate mangu okusinga ku kawuka ka siriimu.\n1 Hepatitis ayita mu mazzi agava mu mubiri omuli n’entuuyo. 2 Ssinga omuntu alina akawuka yeegatta n’atakalina nga tebakozesezza kondomu akamusiiga. 3 Omuntu okussibwako omusaayi gw’oyo akalina oba omusaayi gw’oyo akalina okwetabula n’ogugwe ng’abadde n’ekiwundu.\n4 Omwana asobola okukafuna okuva ku nnyina ng’azaalibwa ssinga tafiibwako mangu musawo mu kusala ekirira.\n5 Maama akalina bw’ayonsa omwana alina amabwa mu kamwa akamusiiga.\n6 Omuntu alina obulwadde buno bwanywegera atabulina ng’alina ebbwa mu kamwa akamusiiga.\n7 Omusawo azaalisa alina okwegendereza ennyo kuba akwata mu musaayi era kyangu okufuna akawuka kano. GENDERERA: Ssinga omuntu alina akawuka ka hepatitis atuuyana ng’akuliraanye ate ng’olina ebbwa entuuyo ze bwe zikugendako osobola okufuna obulwadde buno. Abantu abasoba mu kawumbi be balina obulwadde buno mu nsi yonna. kw ’olabira alwadde Hepatitis B Ku ntandikwa tebulaga bubonero bwonna. uba ategeezeza nti obulwadde buno tebulina bubonero bwe buleeta. Wabula bulabika ng’ekibumba kitandise okuliibwa akawuka, buno kuliko:\nAmaaso okufuuka aga kyenvu\nOkutandika okuzimba olubuto n’ebigere (olubuto luusi lubaamu mazzi). l Okulunguula mu maaso.\nOkuvaamu omusaayi omungi ne bw’ofuna akabwa akatono naddala ng’obadde tokifuna nga mu balina obuzibu bw’omusaayi okukwata.\nBY’OBA WEEWALA NG’OLINA HEPATITIS l Togaba musaayi.\nWeewale okulya omunnyo omuka n’omubisi kuba gunafuya ekibumba.\nTonywa mwenge ogw’ekika kyonna l Tomala gamira ddagala eritakuweereddwa musawo mukugu okwewala okwongera okukosa ekibumba.\nBY’OLINA OKULYA omulwadde wa hepatitis b wa ddembe okulya buli kika kya mmere naddala ezimba omubiri nga: amagi, amata, ennyama, ebijanjalo, mukene, n’endala egwa mu kkowe eryo okukuza ekibumba.\nOKUGEMA Dr. Kakuba yagambye nti obulwadde buno bugemebwa mu bantu abatalina kawuka bokka. Bano bakubwa eddagala eritalina buzibu bwonna bwe kukutuusaako wabula nga kakutangira okukwatibwa akawuka kano. Kino kikolebwa ku bantu bonna okuva ku baana ab’emyezi mukaaga n’abakulu.\nAMALWALIRO AGAjjaNJABA HEPATiTIS B Okusiinzira ku mwogezi wa misititule y’ebyobulamu, Vivian Nakireka Sserwanja, amalwaliro gonna aga Gavumenti mu ggwanga gakebera obulwadde bwa Hepatitis B n’okubujjanjaba ne Mulago mu cancer institute Amalala awakeberebwa n’okujjanjaba:\nNorvik Hospital ku Bombo Road mu Kampala, Lubaga, Mengo, Nsambya, Kibuli, Victoria Hospital mu Kampala n’amalala.\nEndwadde z’ekikaba 6 ne bw’oyinza okuzeewala\nBy'olina okukola okutangira kookolo w'olususu